1, 2. Dɛn nti na anisoadehu a Daniel nyae wɔ Belsasar ahenni afe a ɛto so abiɛsa mu no ho hia yɛn?\nNA MFE aduonum ason atwam fi bere a wɔsɛee Yehowa asɔrefie a na ɛwɔ Yerusalem no. Na Belsasar ne n’agya Nabonido aka abom di Babilon Ahemman a ɛne Bible nkɔmhyɛ mu wiase tumi a ɛto so abiɛsa no so hene. * Na Onyankopɔn diyifo Daniel wɔ nnommumfa mu wɔ Babilon. Wɔ “ɔhene Belsasar ahenni afe a ɛto so abiɛsa mu no,” Yehowa maa Daniel nyaa anisoadehu bi a ɛda nokware som a wɔbɛsan de asi hɔ ho nsɛm bi adi.—Daniel 8:1.\n2 Anisoadehu a ɛyɛ nkɔmhyɛ a Daniel nyae no nyaa no so tumi kɛse na ɛho hia yɛn a yɛte “awiei bere” yi mu no kɛse. Ɔbɔfo Gabriel ka kyerɛ Daniel sɛ: “Hwɛ, merema woahu nea ɛbɛba abohuru no akyiri bere mu, na ɛfa awiei bere a wɔahyɛ no ho.” (Daniel 8:16, 17, 19, 27) Ɛnde, ma yɛmfa anigye kɛse nsusuw nea Daniel hui ne nea ɛkyerɛ ma yɛn bere yi nnɛ ho.\nODWENNINI A ƆWƆ MMƐN ABIEN\n3, 4. Aboa bɛn na Daniel hui sɛ ogyina nsu no ano, na ɔyɛ dɛn ho sɛnkyerɛnne?\n3 Daniel kyerɛw sɛ: “Na mihui anisoadehu mu, na mihui no, na mewɔ Susan ahemfi a ɛwɔ Elam asase so no mu; na mihui anisoadehu mu, na mewɔ asu Ulai ho.” (Daniel 8:2) Sɛ ebia na Daniel wɔ Susan (Susa)—Elam ahenkurow a na ɛwɔ Babilon apuei fam bɛyɛ kilomita 350 mu—anaasɛ na ɔwɔ hɔ wɔ anisoadehu mu kɛkɛ no, nyɛ nea wɔkae.\n4 Daniel toa so sɛ: “Na memaa m’ani so mehwɛe, na hwɛ odwennini a ɔwɔ mmɛn abien gyina asu no ano.” (Daniel 8:3a) Afei na Daniel behu dekode a odwennini no yɛ. Ɔbɔfo Gabriel ka akyiri yi sɛ: “Odwennini a wuhuu no a ɔwɔ mmɛn abien no ne Media ne Persia ahene.” (Daniel 8:20) Na Mediafo fi mmepɔw asase a na ɛwɔ Asiria apuei fam no so, na mfiase no na Persiafo taa di atutra wɔ Persia Po Basa no kusuu fam asase no so. Nanso, bere a Medo-Persia Ahemman no yɛɛ kɛse no, emu nnipa ani gyee afɛfɛde ho yiye.\n5. Ɔkwan bɛn so na abɛn a “efi dii akyiri” no bɛyɛɛ nea ɛware?\n5 Daniel bɔ amanneɛ sɛ: “Na mmɛn no wowaree, na biako ware sen biako, na nea ɛware no na efi dii akyiri.” (Daniel 8:3b) Abɛn a ɛware a efi dii akyiri yi yɛ Persiafo ho mfonini, na abɛn a ɛka ho no gyina hɔ ma Mediafo. Mfiase no, na Mediafo no na wɔwɔ tumi kɛse. Nanso wɔ 550 A.Y.B. mu no, Persia hene Kores de ahoɔhare dii Media Hene Astyages so. Kores kaa aman abien yi amammerɛ, mmara ne wɔn ahenni boom na wɔko faa nsase pii. Efi saa bere no, ahemman no bɛyɛɛ abien a aka abom.\nODWENNINI NO DI AKOKUROKOSƐM\n6, 7. Ɔkwan bɛn so na na “aboa biara ntumi nnyina” odwennini no ‘anim’?\n6 Bere a Daniel retoa asɛm a ɔka fa odwennini no ho so no, ɔka sɛ: “Mihuu odwennini no sɛ ɔresisi akɔ atɔe ne benkum fam ne nifa fam, na aboa biara ntumi nnyina n’anim, na obi nni hɔ a obegye obi afi ne nsam, na ɔyɛ sɛnea ɔpɛ, na odi akokurokosɛm.”—Daniel 8:4.\n7 Wɔ anisoadehu a na wɔde ama Daniel dedaw no mu no, na wɔayɛ Babilon ho mfonini sɛ akekaboa a opue fii po mu a ɔte sɛ gyata a ɔwɔ ɔkɔre ntaban. (Daniel 7:4, 17) Saa sɛnkyerɛnne kwan so aboa no antumi annyina anisoadehu foforo yi mu “odwennini” no anim. Kores Ɔkɛseɛ dii Babilon so nkonim wɔ 539 A.Y.B. mu. Bɛyɛ mfe 50 wɔ ɛno akyi no, “aboa” anaasɛ amammui nniso biara antumi annyina Medo-Persia Ahemman—Bible nkɔmhyɛ mu wiase tumi a ɛto so anan no anim.\n8, 9. (a) Ɔkwan bɛn so na “odwennini” no ‘sisi kɔɔ atɔe ne benkum fam ne nifa fam’? (b) Dɛn na Ester nhoma no ka wɔ nea obedii Persia Hene Dario I ade no ho?\n8 Medo-Persia Wiase Tumi a efi “apuei” reba no yɛɛ nea ɛpɛ, na ‘esisi kɔɔ atɔe ne benkum fam ne nifa fam.’ (Yesaia 46:11) Ɔhene Cambyses II a odii Kores Ɔkɛseɛ ade no ko faa Misraim. Persia hene Dario I a okotwaa Bosporus nsuka no kɔɔ atɔe fam wɔ 513 A.Y.B. mu, na otwiw faa Europa asase Thrace a n’ahenkurow ne Byzantium (mprempren Istanbul) so no na obedii n’ade. Wɔ afe 508 A.Y.B. mu no, odii Thrace so nkonim, na ɔko faa Makedonia wɔ 496 A.Y.B. mu. Enti, ebeduu Dario bere so no, na Medo-Persia “odwennini” no ako agye nsase wɔ mmeae atitiriw abiɛsa: kusuu fam kosi Babilon ne Asiria, atɔe fam kɔfa Asia Kumaa, ne kesee fam kosi Misraim.\n9 Bere a Bible redi Medo-Persia Ahemman no kɛseyɛ ho adanse no, ɛka Xerxes I a obedii Dario ade no ho asɛm sɛ “Ahasweros a odii hene fi India de kosi Etiopia, amantam ahorow ɔha aduonu ason so.” (Ester 1:1) Nanso ahemman foforo dii ahemman kɛse yi so nkonim, na Daniel anisoadehu no da eyi ho anwonwasɛm bi a ɛsɛ sɛ ɛhyɛ yɛn gyidi den wɔ Onyankopɔn nkɔmhyɛ asɛm mu adi.\nƆPAPO NO SI ODWENNINI NO KUM NO\n10. Wɔ Daniel anisoadehu no mu no, aboa bɛn na osii “odwennini” kum no no?\n10 Hwɛ sɛnea ade a Daniel hu afei no ma no ho dwiriw no. Kyerɛwtohɔ no ka sɛ: “Na m’ani gu so rehwɛ no, hwɛ, ɔpapo bi fi atɔe bae a ɔnam asase nyinaa ani, na ne ho nka fam, na ɔpapo no wɔ abɛn a wohwɛ a, ɛsõ, n’ani ntam. Na ɔbaa odwennini a ɔwɔ mmɛn abien a mihuu no sɛ ogyina asu no ano no ho, na ɔde n’ahoɔden tuu mmirika hyiaa no. Na mihuu no sɛ oduu odwennini no nkyɛn no, n’ani beree no so, na osii odwennini no bubuu ne mmɛn abien no, na ahoɔden bi nni odwennini no mu sɛ obegyina n’anim, na ɔtow no kyenee fam, na otiatiaa no so, na obi nni hɔ a obeyi odwennini no afi ne nsam.” (Daniel 8:5-7) Eyi nyinaa kyerɛ dɛn?\n11. (a) Ɔkwan bɛn so na ɔbɔfo Gabriel kyerɛkyerɛ nea “ɔpapo” ne ‘n’abɛn kɛse’ no yɛ no mu? (b) Na abɛn kɛse no yɛ hena ho mfonini?\n11 Na ɛho nhia sɛ yɛne Daniel nyinaa de yɛn adwene bu nea anisoadehu yi kyerɛ. Ɔbɔfo Gabriel ka kyerɛ Daniel sɛ: “Na ɔpapo a ɔyɛ kekã no ne Hela hene; na abɛn kɛse a ɛwɔ n’ani ntam no ne ɔhene a odi kan.” (Daniel 8:21) Wɔ 336 A.Y.B. mu no, wɔde Persia Ahemman no hene a otwa to, Dario III (Codommanus), sii ahengua so. Alexander bɛyɛɛ ɔhene wɔ Makedonia saa afe no ara. Abakɔsɛm kyerɛ sɛ Alexander Ɔkɛseɛ no daa no adi sɛ ɔne “Hela hene” a odi kan a wɔhyɛɛ ne ho nkɔm no. Alexander fi “atɔe” wɔ afe 334 A.Y.B. mu de ahoɔhare ko kɔɔ n’anim. Ɔko faa nsase te sɛ nea “ne ho nka fam” na okum “odwennini” no. Bere a Hela maa Medo-Persia tumidi a na adi bɛyɛ mfe ahanu no baa awiei no, ɛbɛyɛɛ wiase tumi a ɛto so anum a ɛkyerɛ biribi wɔ Bible mu. Hwɛ sɛnea Onyankopɔn nkɔmhyɛ nya mmamu ma ɛyɛ nwonwa!\n12. Ɛyɛɛ dɛn na sɛnkyerɛnne kwan so ɔpapo no “abɛn kɛse no” ‘bui,’ na mmɛn anan bɛn na ebesii ananmu?\n12 Nanso na Alexander renni tumi nkyɛ. Anisoadehu no san da no adi sɛ: “Na ɔpapo no yɛɛ kɛse kokuroo, na ɔyɛɛ den no, abɛn kɛse no bui, na mmɛn anan a wohwɛ a, ɛsosõe fifii ananmu kyerɛkyerɛɛ ɔsoro mframa anan.” (Daniel 8:8) Gabriel rekyerɛkyerɛ nkɔmhyɛ no mu no, ɔka sɛ: “Na nea ebui a anan fifii sii ananmu no, ahenni anan bɛsɔre ɔman no mu, nso ennu kan de no ahoɔden.” (Daniel 8:22) Sɛnea wɔhyɛɛ nkɔm no, Alexander ‘bui’ anaasɛ owui bere a na wadi mfe 32 pɛ na ne nkonimdi ahorow ama wagye din yiye no. Na awiei koraa no, n’asafohene kyekyɛɛ n’ahemman kɛse no mu anan fae.\nABƐN KETEWA NWONWASO BI\n13. Dɛn na efii mmɛn anan no mu biako mu bae, na ɔkwan bɛn so na ɛyɛɛ n’ade?\n13 Na anisoadehu no fã a edi hɔ no ka nea ɛbɛkɔ so mfe bɛboro 2,200 ho asɛm, na ɛrenya mmamu de besi nnɛ bere yi mu. Daniel kyerɛw sɛ: “Na abɛn ketewa biako fi [mmɛn anan no mu] biako mu bae, na ɛyɛɛ kɛse boroo so kyerɛɛ nifa fam ne apuei ne asase [Ahyehyɛde, NW] fɛfɛ no; na ɛsõe kɔpem ɔsoro asafo, na ɛtotow asafo no bi ne nsoromma no bi guguu fam, na otiatiaa wɔn so; na ɔmaa ne ho so koduu asafo no safohene so, na oyii daa afɔre no fii n’anim, na wɔtow ne kronkron trabea hwee fam. Na wɔde dɔm sii hɔ hyɛɛ daa som no mmarato mu, na ɔtow nokware kyenee fam, na ɔyɛɛ ade, na odii yiye.”—Daniel 8:9-12.\n14. Dɛn na ɔbɔfo Gabriel ka wɔ sɛnkyerɛnne kwan so abɛn ketewa no dwumadi ahorow ho, na dɛn na ɛbɛba saa abɛn no so?\n14 Ansa na yebetumi ate nea nsɛm a yɛafa aka seesei ara kyerɛ ase no, ɛsɛ sɛ yetie Onyankopɔn bɔfo no. Bere a ɔbɔfo Gabriel twee adwene sii ahenni anan a ebefi Alexander ahemman no mu abedi tumi no so no, ɔka sɛ: “Na wɔn ahenni no akyiri bere mu a mmaratofo awie wɔn adeyɛ no, ɔhene a n’ani yɛ den na ohu nsɛm a emu yɛ kusuu mu no bɛsɔre; na ne tumi mu bɛyɛ den, nso ɛnyɛ n’ankasa tumi; na ɔbɛsɛe ade ma ayɛ nwonwa, na obedi yiye na ɔbɛyɛ nea ɔpɛ, na wasɛe ahoɔdenfo ne akronkronfo man no. Na n’anitew nti ne nnaadaa bɛkɔ so ne nsam, na obedi ne koma mu akokurokosɛm na obefi nkurɔfo bebree mpaase asɛe wɔn, na ɔbɛsɔre ahyɛ ahene mu hene, nanso obebubu a ɛnyɛ obi nsa na ebebu no.”—Daniel 8:23-25.\n15. Dɛn na ɔbɔfo no ka kyerɛɛ Daniel sɛ ɔnyɛ wɔ anisoadehu no ho?\n15 Ɔbɔfo no ka kyerɛ Daniel sɛ: “Enti sɔ anisoadehu no ano, na ɛfa nna bebree ho.” (Daniel 8:26) Na “nna bebree” betwam ansa na anisoadehu no fã yi anya mmamu, na ɛsɛ sɛ Daniel “sɔ anisoadehu no ano.” Ɛda adi sɛ ne nkyerɛase kɔɔ so yɛɛ ahintasɛm maa Daniel. Nanso, nnɛ de, akyinnye biara nni ho sɛ saa “nna bebree” no aba awiei. Enti yebisa sɛ: ‘Dɛn na wiase abakɔsɛm da no adi wɔ nkɔmhyɛ mu anisoadehu yi mmamu ho?’\nABƐN KETEWA NO NYA TUMI KƐSE\n16. (a) Abɛn ketewa no fi sɛnkyerɛnne kwan so abɛn bɛn mu na ɛbae? (b) Ɔkwan bɛn so na Roma bɛyɛɛ Bible nkɔmhyɛ mu wiase tumi a ɛto\n16 Sɛnea abakɔsɛm kyerɛ no, abɛn ketewa no fi sɛnkyerɛnne kwan so mmɛn anan no biako mu—nea na ɛwɔ atɔe fam tɔnn no. Na eyi ne Ɔsahene Cassander Hela ahenni a edii Makedonia ne Hela so no. Akyiri yi Ɔsahene Lysimachus a odii Thrace ne Asia Kumaa so hene no ko faa ahenni yi. Wɔ afeha a ɛto so abien ansa na Yɛn Bere yi reba mu no, Roma dii Hela ahenni no fã a ɛwɔ atɔe fam yi so nkonim. Na ebeduu afe 30 A.Y.B. no, Hela ahenni no nyinaa bɛhyɛɛ Roma ase na ɛyɛɛ ne ho Bible nkɔmhyɛ mu wiase tumi a ɛto so asia. Nanso na Roma Ahemman no nyɛ Daniel anisoadehu no mu abɛn ketewa no, efisɛ saa ahemman no antra hɔ ammedu “awiei bere” no mu.—Daniel 8:19.\n17. (a) Abusuabɔ bɛn na na Britania ne Roma Ahemman no wɔ? (b) Ɔkwan bɛn so na Britania Ahemman no ne tete Helafo ahenni a ɛne Makedonia ne Hela no wɔ abusuabɔ?\n17 Ɛnde, dɛn na abakɔsɛm da no adi sɛ ɛne “ɔhene a n’ani yɛ den” no? Na Britania fi Roma Ahemman no fã a ɛwɔ kusuu fam atɔe no mu. Ebeduu afeha a ɛto so anum Y.B. mfiase tɔnn no, na Roma di mmeae bi so tumi wɔ baabi a nnɛ wɔfrɛ no Britania no. Bere bi akyi no, Roma Ahemman no tumi ano brɛɛ ase, nanso Helafo ne Romafo anibuei mu nkɛntɛnso traa Britania ne Europa mmeae foforo a na Roma di so tumi no. Mexiconi anwensɛm ne nhoma kyerɛwfo Octavio Paz a onyaa Nobel Akyɛde no kyerɛwee sɛ: “Bere a Roma Ahemman no hwee ase no, Asɔre no na esii n’ananmu.” Ɔde kaa ho sɛ: “Asɔre agyanom no ne nhomanimfo a wɔbaa akyiri yi de Helafo nyansapɛ baa Kristofo nkyerɛkyerɛ mu.” Na afeha a ɛto so 20 mu nyansapɛfo ne akontaabu ho nimdefo Bertrand Russell kae sɛ: “Apuei fam anibuei a efi Hela no gyina nyansapɛ ne nyansahu a efii ase wɔ Mileto [Helafo kurow a na ɛwɔ Asia Kumaa] mfe mpem abien ne fã a atwam ni no so.” Enti, yebetumi aka sɛ Britania Ahemman no nyaa n’amammerɛ fii Makedonia ne Hela ahenni no mu.\n18. Dɛn ne abɛn ketewa a ɛbɛyɛɛ “ɔhene a n’ani yɛ den” wɔ “awiei bere” no mu no? Kyerɛkyerɛ mu.\n18 Ebeduu 1763 mu no, na Britania Ahemman adi n’atamfo ahoɔdenfo, Spain ne France, so nkonim. Efi saa bere no, ɛdaa no adi sɛ ɛno na ɛwɔ po so tumi na ɛne Bible nkɔmhyɛ mu wiase tumi a ɛto so ason. Bere a Amerika aman 13 a Britania di so no tew wɔn ho fii ne ho wɔ 1776 mu kɔkyekyee United States, Amerika no, Britania Ahemman no trɛwee na edii asase nkyem anan mu biako ne emu nnipa nkyem anan mu biako so. Wiase tumi a ɛto so ason no san bɛyɛɛ den kɛse mpo bere a United States, Amerika ne Britania ka boom ma wɔbɛyɛɛ Anglo-Amerika wiase tumi a aka abom no. Saa tumi yi abɛyɛ “ɔhene a n’ani yɛ den” ampa wɔ sikasɛm ne sraadi mu. Enti, saa abɛn ketewaa a ɛbɛyɛɛ amammui tumi a ɛyɛ den wɔ “awiei bere” no mu no ne Anglo-Amerika Wiase Tumi no.\n19. Dɛn ne “Ahyehyɛde” a wɔka ho asɛm wɔ anisoadehu no mu no?\n19 Daniel hui sɛ saa abɛn ketewa no kɔɔ so ‘yɛɛ kɛse boroo so’ kyerɛɛ “Ahyehyɛde” no. (Daniel 8:9, NW) Na Bɔhyɛ Asase a Yehowa de maa ne nkurɔfo a ɔpaw wɔn no yɛ fɛ araa ma wɔfrɛɛ no “nsase nyinaa ahyehyɛde.” (Hesekiel 20:6, 15) Ampa, Britania ko faa Yerusalem wɔ December 9, 1917, na wɔ afe 1920 mu no, Amanaman Apam no de Palestina hyɛɛ Britania nsa ma edii so kosii May 14, 1948. Nanso na anisoadehu no yɛ nkɔmhyɛ a nsɛnkyerɛnne pii wom. Na “Ahyehyɛde” a wɔka ho asɛm wɔ anisoadehu no mu no nyɛ Yerusalem ho mfonini na mmom asase so tebea a na nkurɔfo a Onyankopɔn bu wɔn kronkron wom wɔ wiase tumi a ɛto so ason no bere mu. Momma yɛnhwɛ sɛnea Anglo-Amerika Wiase Tumi no bɔ mmɔden sɛ ɛbɛhaw akronkronfo no.\nWƆTOW ‘NE KRONKRONBEA’ HWE FAM\n20. Henanom ne “ɔsoro asafo” ne “nsoromma” a abɛn ketewa no bɔ mmɔden sɛ ɛbɛtow wɔn akyene fam no?\n20 Abɛn ketewa no ‘kɔɔ so soe kɔpem ɔsoro asafo, na ɛtotow asafo no bi ne nsoromma no bi guguu fam.’ Sɛnea ɔbɔfo no kyerɛkyerɛɛ mu no, “ɔsoro asafo” ne “nsoromma” a abɛn ketewa no bɔɔ mmɔden sɛ ɛbɛtow wɔn agu fam no ne “akronkronfo man” no. (Daniel 8:10, 24) “Akronkronfo” yi ne Kristofo a wɔde honhom asra wɔn no. Esiane sɛ wɔnam apam foforo a Yesu Kristo mogya a ohwie gui no ma ɛyɛɛ adwuma no so ne Onyankopɔn anya abusuabɔ nti, wɔatew wɔn ho na wɔayi wɔn asi hɔ sɛ wɔnsom Onyankopɔn nkutoo. (Hebrifo 10:10; 13:20) Esiane sɛ Yehowa apaw wɔn sɛ ne Ba no yɔnko adedifo wɔ ɔsoro apɛgyade no mu nti, obu wɔn akronkronfo. (Efesofo 1:3, 11, 18-20) Enti, wɔ Daniel anisoadehu no mu no, “ɔsoro asafo” no yɛ “akronkronfo” 144,000 nkaefo a wɔwɔ asase so a wɔne Oguammaa no bedi hene wɔ soro no.—Adiyisɛm 14:1-5.\n21. Henanom na wɔwɔ “kronkronbea” hɔ a wiase tumi a ɛto so ason no bɔɔ mmɔden sɛ ɛbɛsɛe no no?\n21 Ɛnnɛ 144,000 nkaefo no ne “ɔsoro Yerusalem”—Onyankopɔn Ahenni a ɛte sɛ kurow—ne n’asɔrefi nhyehyɛe no ananmusifo wɔ asase so. (Hebrifo 12:22, 28; 13:14) Saa kwan yi so no wɔwɔ “kronkronbea” a wiase tumi a ɛto so ason no bɔ mmɔden sɛ ebetiatia so asɛe no no. (Daniel 8:13) Bere a Daniel reka kronkronbea no ho asɛm nso sɛ “[Yehowa] trabea” no, ɔka sɛ: “Na oyii daa afɔre no fii [Yehowa] anim, na wɔtow ne kronkron trabea hwee fam. Na wɔde dɔm sii hɔ hyɛɛ daa som no mmarato mu, na ɔtow nokware kyenee fam, na ɔyɛɛ ade, na odii yiye.” (Daniel 8:11, 12, NW) Ɔkwan bɛn so na eyi nyaa mmamu?\n22. Wɔ Wiase Ko II mu no, ɔkwan bɛn so na wiase tumi a ɛto so ason no too ‘mmara’ titiriw bi?\n22 Osuahu bɛn na Yehowa Adansefo nyae wɔ Wiase Ko II mu? Wɔtaa wɔn denneennen! Efii ase wɔ Nasi ne Fasist aman mu. Nanso ankyɛ na ‘wɔretow nokware akyene asase so’ wɔ ‘abɛn ketewa a ne tumi abɛyɛ kɛse’ no ahemman no mu nyinaa. Ɛkame ayɛ sɛ wɔbaraa Ahenni adawurubɔfo “asafo” no ‘asɛmpaka’ adwuma no wɔ Britania Adehyeman no mu nyinaa. (Marko 13:10) Bere a aman yi rekyere nnipa ama wɔakɔko no, wɔampene so sɛ wobeyi Yehowa Adansefo afi mu sɛ wɔyɛ asomfo, na wɔankyerɛ obu amma paw a wɔapaw wɔn wɔ teokrase kwan so sɛ Onyankopɔn asomfo no. Wɔyɛɛ Yehowa asomfo anokwafo a wɔwɔ United States no basabasa ne animguasede afoforo. Nokwarem no, wiase tumi a ɛto so ason no bɔɔ mmɔden sɛ ɛbɛma wɔagyae ayeyi afɔre—‘anofafa aba’—a Yehowa nkurɔfo de ma no daa sɛ wɔn som mu “daa afɔre” no. (Hebrifo 13:15) Enti saa wiase tumi no too ‘mmara’ sɛ wɔtow hyɛɛ Ɔsorosoro Nyankopɔn no ahemman ankasa—“trabea” so.\n23. (a) Wɔ Wiase Ko II mu no, ɔkwan bɛn so na Anglo-Amerika Wiase Tumi no sɔre ‘hyɛɛ ahene mu hene’ no? (b) Hena ne “ahene mu hene” no?\n23 Esiane sɛ abɛn ketewa no taa “akronkronfo” no wɔ Wiase Ko II mu nti, edii akokurokosɛm “koduu asafo no safohene so.” Anaasɛ sɛnea ɔbɔfo Gabriel ka no, ɛsɔre ‘hyɛɛ ahene mu hene no.’ (Daniel 8:11, 25) Wɔde abodin “ahene mu hene” no frɛ Yehowa Nyankopɔn nkutoo. Hebri asɛmfua sar a wɔkyerɛ ase “hene” no te sɛ adeyɛ asɛm a ɛkyerɛ “di tumi.” Wɔ kyerɛ a asɛmfua no kyerɛ ɔhene ba anaa ɔdehye akyi no, ɛsan kyerɛ ti anaa otitiriw. Daniel nhoma no ka abɔfo a wɔyɛ ahene —sɛ nhwɛso no, Mikael, ho asɛm. Onyankopɔn ne saa ahene no nyinaa mu Hene Titiriw. (Daniel 10:13, 21; fa toto Dwom 83:18 ho.) So yebetumi anya adwene mpo sɛ obi betumi asɔre atia Yehowa—ahene mu Hene no?\nWƆYƐ “KRONKRONBEA” NO YIYE\n24. Awerɛhyem bɛn na Daniel 8:14 ma yenya?\n24 Obiara ntumi nsɔre nhyɛ ahene mu Hene no—ɔhene a “n’ani yɛ den” te sɛ Anglo-Amerika Wiase Tumi no mpo ntumi nyɛ saa! Mmɔden a ɔhene yi bɔ sɛ ɔbɛsɛe Onyankopɔn trabea no nyɛ yiye. Ɔbɔfo no ka sɛ: “Anadwofa ne anɔpa mpennu ahasa” betwam “ansa na wɔayɛ kronkronbea hɔ yiye” anaasɛ “adi nkonim.”—Daniel 8:13, 14; The New English Bible.\n25. Nnafua 2,300 nkɔmhyɛ bere no tenten yɛ ahe, na asɛm a esii bɛn na ɛfa ho?\n25 Nnafua 2,300 no yɛ nkɔmhyɛ bere. Enti, ɛyɛ nkɔmhyɛ mfe a emu biara yɛ nnafua 360. (Adiyisɛm 11:2, 3; 12:6, 14) Ɛnde, nnafua 2,300 bɛyɛ mfe 6, asram 4 ne nnafua 20. Na ɛyɛ bere bɛn? Wiɛ, wofii ase taa Onyankopɔn nkurɔfo kɛse wɔ aman ahorow mu wɔ 1930 mfe no mu. Wɔ Wiase Ko II mu no, wɔtaa Yehowa Adansefo denneennen wɔ Anglo-Amerika wiase tumi a aka abom no aman mu. Dɛn ntia? Efisɛ wogyinaa pintinn sɛ ‘wobetie Onyankopɔn sɛ sodifo mmom asen nnipa.’ (Asomafo no Nnwuma 5:29) Enti, nnafua 2,300 no bɛyɛ nea ɛfa saa ɔko no ho. * Nanso dɛn na yebetumi aka wɔ nkɔmhyɛ bere yi mfiase ne n’awiei ho?\n26. (a) Ayɛ ntɛm koraa no, bere bɛn na ɛsɛ sɛ yefi ase kan mfe 2,300 no? (b) Bere bɛn na nnafua 2,300 no baa awiei?\n26 Nea ɛbɛyɛ na ‘wɔama’ “kronkronbea” no ‘ayɛ yiye’ anaa aba ne kan tebea mu sɛnea ɛsɛ sɛ ɛyɛ no, ɛbɛyɛ sɛ nnafua 2,300 no fii ase bere a na Onyankopɔn bu no sɛ ɛwɔ ‘tebea pa’ mu no. Eyi mfiase koraa yɛ June 1, 1938 bere a Engiresi Ɔwɛn-Aban no tintim asɛm a ɛne “Ahyehyɛde” no fã 1 no. Ne fã a ɛto so 2 no baa June 15, 1938 Engiresi de no mu. Sɛ yɛkan nnafua 2,300 (mfe 6, asram 4, ne nnafua 20 wɔ Hebrifo Kalenda so) fi June 1 anaa June 15, 1938 a, ɛde yɛn ba October 8 anaa 22, 1944. Ɔwɛn Aban Asafo no titrani no kaa asɛmti “Ɛnnɛ Teokrase Biakoyɛ” no ho asɛm wɔ nhyiam titiriw bi a wɔyɛe wɔ Pittsburgh, Pennsylvania, U.S.A., wɔ September 30 ne October 1, 1944 mu no da a edi kan. Wɔ ahyehyɛde no afe afe nhyiam a wɔyɛe no October 2 mu no, wɔsakraa Asafo ti no dwumadi nhyehyɛe no de bɔɔ mmɔden ma ɛbɛn teokrase nhyehyɛe ho sɛnea mmara no bɛma kwan. Bere a wotintim Bible ahwehwɛde ahorow a wɔakyerɛkyerɛ mu no, ankyɛ wɔmaa teokrase nhyehyɛe baa Yehowa Adansefo asafo ahorow no mu koraa.\n27. Adanse bɛn na ɛwɔ hɔ a ɛkyerɛ sɛ wɔmaa “daa afɔre” no so tewee wɔ Wiase Ko II bere a ɔtaa wom no mu?\n27 Ɛwom sɛ nnafua 2,300 no baa awiei wɔ Wiase Ko II a efii ase wɔ 1939 no mu de, nanso ɔtaa nti “daa afɔre” a wɔde ma wɔ Onyankopɔn kronkronbea hɔ no so tew kɛse. Na Ɔwɛn Aban Asafo no wɔ baa dwumadibea 39 a ɛhwɛ Yehowa Adansefo adwuma so wɔ wiase nyinaa wɔ 1938 mu, nanso ebeduu 1943 no, na aka 21 pɛ. Ahenni adawurubɔfo kakraa bi nso na wonyae wɔ saa bere no mu.\n28, 29. (a) Bere a Wiase Ko II bɛn awiei no, dɛn na wɔyɛe wɔ Yehowa ahyehyɛde no mu? (b) Dɛn na yebetumi aka wɔ mmɔden akɛse a ɔtamfo no bɔe sɛ ɔbɛsɛe “kronkronbea” no ho?\n28 Sɛnea yɛahu no, wɔ asram a etwa to wɔ Wiase Ko II mu no, Yehowa Adansefo san sii so dua sɛ wɔasi wɔn bo sɛ wɔbɛbɔ Onyankopɔn ahenni dawuru denam som a wɔbɛsom no sɛ teokrase ahyehyɛde no so. Eyi nti na wofii ase san yɛɛ wɔn adwuma no sohwɛ ne ɛho nhyehyɛe wɔ 1944 mu no. Nokwarem no, na asɛm bi a ne ti ne “Wɔahyehyɛ Wɔn Ama Adwuma a Etwa To” no wɔ October 15, 1944 Engiresi Ɔwɛn-Aban no mu. Ɛno ne ɔsom adwuma no ho nsɛm foforo a ɛbae wɔ saa bere no ara mu no kyerɛe sɛ nnafua 2,300 no aba awiei, ne “kronkronbea” no sɛ asan ‘ayɛ yiye.’\n29 Mmɔden akɛse a ɔtamfo no bɔe sɛ ɔbɛsɛe “kronkronbea” no ankosi hwee koraa. Nokwarem no, “akronkronfo” nkaefo a wɔwɔ asase so ne wɔn ayɔnkofo “nnipakuw kɛse” no dii nkonim. (Adiyisɛm 7:9) Na kronkronbea a mprempren ɛwɔ teokrase tebea pa mu no kɔ so de ɔsom kronn ma Yehowa.\n30. Dɛn na ɛrenkyɛ koraa ɛbɛto “ɔhene a n’ani yɛ den” no?\n30 Anglo-Amerika Wiase Tumi no da so ara kura ne dibea no. Ɔbɔfo Gabriel kae sɛ: “Nanso obebubu a ɛnyɛ obi nsa na ebebu no.” (Daniel 8:25) Ɛrenkyɛ koraa wobebu Bible nkɔmhyɛ mu wiase tumi a ɛto so ason—“ɔhene a n’ani yɛ den”—yi, ɛnyɛ nnipa nsa na ebebu no na mmom tumi a ɛsen onipa de na ɛbɛyɛ wɔ Harmagedon. (Daniel 2:44; Adiyisɛm 16:14, 16) Hwɛ sɛnea ɛyɛ anigye sɛ yebehu sɛ wɔbɛsan Yehowa Nyankopɔn, ahene mu Hene no tumidi ho saa bere no!\n^ nky. 1 Wiase tumi ason a ɛho hia wɔ Bible nsɛm mu titiriw ne Misraim, Asiria, Babilon, Medo-Persia, Hela, Roma, ne Anglo-Amerika wiase tumi a aka abom no. Ɛfata sɛ yɛhyɛ eyinom nyinaa nsow efisɛ wɔne Yehowa nkurɔfo dii.\n^ nky. 25 Daniel 7:25 nso ka bere bi a ‘wɔbɛkɔ so ahaw ɔsorosoroni no akronkronfo’ no ho asɛm. Sɛnea wɔakyerɛkyerɛ mu wɔ ti a edi eyi anim no mu no, eyi sii wɔ wiase ko a edi kan no mu.\n• Dɛn na nea edidi so yi yɛ ho mfonini\n“odwennini” a ɔwɔ “mmɛn abien” no?\n“ɔpapo no” ne ‘n’abɛn kɛse’ no?\nmmɛn anan a epue besii “abɛn kɛse” no ananmu no?\nabɛn ketewa a epue fii mmɛn anan no biako mu no?\n• Wɔ Wiase Ko II mu no, ɔkwan bɛn so na Anglo-Amerika Wiase Tumi no bɔɔ mmɔden sɛ ɛbɛsɛe “kronkronbea” no, na etumi yɛɛ saa anaa?\nso asia, nanso dɛn nti na ɛnyɛ sɛnkyerɛnne kwan so abɛn ketewa no?\n[Asase mfonini/Mfonini wɔ kratafa 166]\n[Asase mfonini/Mfonini wɔ kratafa 169]\n[Asase mfonini wɔ kratafa 172]\n[Mfonini nkutoo na ɛwɔ kratafa 164]\n[Kratafa 174 mfonini ahorow]\nAnglo-Amerika Wiase Tumi no mu nnipa atitiriw bi:\n1. George Washington, U.S. ɔmampanyin a odi kan (1789-97)\n2. Ɔhemmaa Victoria a ofi Britania (1837-1901)\n3. Woodrow Wilson, U.S. ɔmampanyin (1913-21)\n4. David Lloyd George, Britania ɔmampanyin (1916-22)\n5. Winston Churchill, Britania ɔmampanyin (1940-45, 1951-55)\n6. Franklin D. Roosevelt, U.S. ɔmampanyin (1933-45)\nShare Share Hena na Obetumi Asɔre Ahyɛ Ahene mu Hene No?\ndp ti 10 kr. 164-179


Ecclesiastes 12 NIVUK – Ɔsɛnkafoɔ 12 ASCB | Biblica\nEcclesiastes 12 NIVUK – Ɔsɛnkafoɔ 12 ASCB\n1Kae wo Bɔfoɔ\nwɔ wo mmeranteberɛ mu,\nna mfeɛ a wobɛka sɛ,\n“Menni mu anigyeɛ biara” no reba,\nɔsrane ne nsoromma aduru sum,\nna omununkum asane aba osutɔ akyi.\n3Ɛberɛ a efie no awɛmfoɔ ho popo,\nna mmarima ahoɔdenfoɔ akom,\nɛberɛ a ayamfoɔ agyae adwumayɛ, sɛ wɔsua enti\nna wɔn a wɔhwɛ mpoma mu no ani so ayɛ kusuu;\n4ɛberɛ a wɔatoto abɔntene no apono mu\nna ayammeeɛ nnyegyeeɛ ano abrɛ ase;\nɛberɛ a nnipa te nnomaa su na wɔanyane,\nnanso wɔn nnwontoɔ ano brɛ ase;\n5ɛberɛ a nnipa suro ɛsoro kɔ\nne mmɔntene so amanenyasɛm;\nɛberɛ a sorɔno dua bɛgu nhyerɛnne\nna abɛbɛ wea korɔ\nna nkatedeɛ ho adwodwoɔ.\nAfei onipa kɔ ne daa homeɛ mu\nna agyaadwotwafoɔ tu gu mmɔntene so.\n6Kae no, ansa na dwetɛ ahoma no ate,\nanaasɛ sikakɔkɔɔ ayowaa no abɔ;\nansa na sukuruwa no abobɔ wɔ asutene ho,\nanaasɛ asubura so nkyimiiɛ abubu,\n7na dɔteɛ sane kɔ asase a ɛfiri mu baeɛ,\nna honhom no tu kɔ Onyankopɔn a ɔde maeɛ no nkyɛn.\n8“Ahuhudeɛ mu ahuhudeɛ” ɔsɛnkafoɔ no na ɔseɛ.\n“Biribiara yɛ ahuhudeɛ!”\nAsɛm No Awieeɛ\n9Ɔsɛnkafoɔ no yɛ onyansafoɔ na ɔde nimdeɛ maa nnipa nso. Ɔdweneeɛ na ɔyɛɛ nhwehwɛmu na ɔbubuu mmɛ bebree. 10Ɔsɛnkafoɔ no hwehwɛɛ sɛ ɔbɛnya nsɛm a ɛfata, na deɛ ɔtwerɛeɛ no yɛ pɛ na ɛyɛ nokorɛ nso.\n11Anyansafoɔ nsɛm te sɛ anantwikafoɔ mpea. Wɔn nsɛm a wɔaboa ano te sɛ nnadewa a wɔde abobɔ dua mu ma akɔ mu yie. Saa nsɛm yi nyinaa firi Odwanhwɛfoɔ baako nkyɛn. 12Mebɔ wo kɔkɔ sɛ twe wo ho firi biribiara a ɛka yeinom ho, me babarima.\nNwoma bebrebe atwerɛ nni awieeɛ, na ne sua pii no ma honam yɛ mmerɛ.\nnsɛm no awieeɛ nie:\nSuro Onyankopɔn na di nʼahyɛdeɛ so,\nna onipa asɛdeɛ nyinaa nie.\n14Onyankopɔn bɛbu adeyɛ biara atɛn,\ndeɛ wɔayɛ asie nso ka ho,\nASCB : Ɔsɛnkafoɔ 12


Yeremia 40 | Intanɛt So Bible| Wiase Foforɔ Nkyerɛaseɛ\nNebusaradan gyaa Yeremia (1-6)\nWɔde Gedalia sii asaase no so panyin (7-12)\nWɔbɔɔ Gedalia ho pɔw (13-16)\n40 Asɛm fi Yehowa hɔ baa Yeremia nkyɛn bere a awɛmfo so panyin Nebusaradan+ gyaa no wɔ Rama+ sɛ ɔmfa ne ho nni no. Bere a ɔkɔfaa Yeremia baa hɔ no, na wɔde abankaba agu no, na na ɔka Yerusalemfo ne Yudafo a na wɔatu wɔn ase de wɔn rekɔ Babilon no nyinaa ho. 2 Afei awɛmfo so panyin no de Yeremia gyinaa nkyɛn, na ɔka kyerɛɛ no sɛ: “Yehowa wo Nyankopɔn no na ɔkae sɛ mmusu bɛba ɔman yi so, 3 na Yehowa ama aba mu sɛnea ɔkae no, efisɛ moayɛ Yehowa bɔne, na moantie n’asɛm. Ɛno nti na asɛm yi ato mo no.+ 4 Ɛnnɛ, mereyi abankaba a egu wo nsa no. Sɛ wopɛ sɛ wo ne me kɔ Babilon a, ma yɛnkɔ, na mɛhwɛ wo. Na sɛ wompɛ sɛ wo ne me kɔ Babilon a, ɛnde san. Hwɛ! Asaase no nyinaa da w’anim. Baabiara a wopɛ sɛ wokɔ biara, kɔ.”+ 5 Bere a Yeremia da so gyina hɔ a onnya nsan n’akyi no, Nebusaradan kae sɛ: “San kɔ Safan+ ba Ahikam+ ba Gedalia+ a Babilon hene de no asi Yuda nkurow so no nkyɛn, na tena ne nkyɛn wɔ nkurɔfo no mu, anaa baabiara a wopɛ sɛ wokɔ biara, kɔ.” Na awɛmfo so panyin no maa no aduan ne akyɛde, na ɔma ɔkɔe. 6 Enti Yeremia kɔɔ Ahikam ba Gedalia nkyɛn wɔ Mispa,+ na ɔne no tenaa nkurɔfo a wogyaw wɔn wɔ asaase no so no mu. 7 Akyiri yi, asahene a wɔwɔ asaase no so nyinaa ne wɔn mmarima tee sɛ Babilon hene de Ahikam ba Gedalia asi asaase no so panyin, na wayɛ no panyin wɔ ahiafo a wɔwɔ asaase no so no so, mmarima ne mmea ne mmofra nkumaa a wɔamfa wɔn ankɔ Babilon no nyinaa.+ 8 Enti wɔbaa Gedalia nkyɛn wɔ Mispa.+ Wɔn a wɔbae ni: Netania ba Ismael,+ Karea mma Yohanan ne Yonatan,+ Tanhumet ba Seraia, Netofani Efai mma no, ne Maakatni no ba Yesania,+ wɔne wɔn mmarima. 9 Na Safan ba Ahikam ba Gedalia kaa ntam kyerɛɛ wɔne wɔn mmarima no sɛ: “Munnsuro sɛ mobɛsom Kaldeafo no. Montena asaase no so na monsom Babilon hene, na ebesi mo yiye.+ 10 Me de, mɛtena Mispa, na Kaldeafo a wɔbɛba yɛn nkyɛn no, mesi mo anan wɔ wɔn anim.* Na mo de, mommoaboa bobesa ne ahohuru bere mu nnuaba ne ngo ano, na momfa ngu nneɛma a mokora ade wom no mu, na montena nkurow a moafa no mu.”+ 11 Na Yudafo a na wɔwɔ Moab ne Ammon ne Edom nyinaa ne nsaase a aka no so no nyinaa tee sɛ Babilon hene agyaw nnipa bi sɛ wɔntena Yuda, na ɔde Safan ba Ahikam ba Gedalia asi wɔn so. 12 Enti Yudafo no nyinaa fii mmeae a wɔbɔɔ wɔn hwetee no nyinaa san baa Yuda asaase so, na wɔkɔɔ Gedalia nkyɛn wɔ Mispa. Na wɔboaboaa bobesa ne ahohuru bere mu nnuaba bebree ano. 13 Karea ba Yohanan ne asahene a wɔwɔ asaase no so nyinaa baa Gedalia nkyɛn wɔ Mispa. 14 Na wobisaa no sɛ: “Wunnim sɛ Ammonfo+ hene Baalis asoma Netania ba Ismael sɛ ommekum wo?”*+ Nanso Ahikam ba Gedalia annye wɔn anni. 15 Ɛnna Karea ba Yohanan ka kyerɛɛ Gedalia wɔ kokoam wɔ Mispa sɛ: “Mepɛ sɛ mekɔ na mikokum Netania ba Ismael, na obiara renhu. Adɛn nti na ɛsɛ sɛ okum wo,* na adɛn nti na ɛsɛ sɛ Yudafo a wɔaboaboa wɔn ano aba wo nkyɛn no nyinaa hwete na Yudafo a aka no ase hyew?” 16 Nanso Ahikam ba Gedalia+ ka kyerɛɛ Karea ba Yohanan sɛ: “Nyɛ saa, efisɛ nea woreka afa Ismael ho no nyɛ nokware.”\n^ Nt., “megyina wɔn anim ama mo.”\n^ Anaa “ɔmmɛbɔ wo kra?”\n^ Anaa “ɔbɔ wo kra.”


Wɔamma Ɔanntow Noho Emmfi Sky Tower No Do\nKENKAN WƆ Afrikaans Albanian Arabic Armenian Armenian (West) Azerbaijani Azerbaijani (Cyrillic) Cambodian Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chuvash Croatian Czech Danish Dutch English (Borɔfo) Estonian Finnish French Georgian German Greek Haitian Creole Hebrew Hungarian Iloko Indonesian Italian Japanese Kinyarwanda Korean Lithuanian Malagasy Malay Malayalam Mfantse Nahuatl (Central) Norwegian Ossetian Persian Polish Portuguese Portuguese (Portugal) Punjabi Rarotongan Romanian Russian Sepedi Serbian Serbian (Roman) Sesotho (Lesotho) Setswana Slovak Slovenian Spanish Swahili Swedish Tagalog Tahitian Tarascan Tigrinya Totonac Tsonga Turkish Tzeltal Tzotzil Ukrainian Urdu Valencian Xhosa Zapotec (Lachiguiri) Zulu\nJehovah Dasefo bi a wɔfrɛ no Graham Browne a oedzi mfe 80 boae maa wɔnye ɔbarimba bi a oenya adwenmuhaw kasae, amma ɔanntow noho emmfi Sky Tower a ɔwɔ Auckland, New Zealand, a ne tsentsen yɛ mita 328 (anamɔn 1,076) no do. Graham kãa dɛ: “Aber a ɔbarimba no kãa dɛ ɔpɛ dɛ ɔnye Jehovah Adasefo no mu kor kasa no, aporisifo frɛɛ me bisaa me dɛ mebɛpɛ dɛ moboa anaa.\n“Sky Tower edwumayɛfo no dze abɔmu suoo mo mu gyinaa hɔ, na wɔdze ahoma tsentsen so suoo me Bible no mu maa me. Afei aporisifo no dze me kɔr bea a wogyina wɔ sor hɔ hwɛ adze no, ofi hɔ kɔ famu no yɛ mita 192 (anamɔn 630). Mframa bi a n’ano yɛ awɔw faa hɛn ho wɔ dan no sor hɔ. Nna ɔbarimba a ɔse ɔbɔtow noho ato famu no tsena m’enyim a kwan kakra da hɛn ntamu, na n’anan sensɛn wimu.\n“Metsẽaa mu dɛ meyɛ Jehovah Adasefo no mu kor na mepɛ dɛ moboa no. Afei, aber a mobɔɔ mpaa tsiabaa bi wɔ m’adwen mu wiei no, mubuee me Bible no mu na mehyɛɛ ase dɛ menye no rekasa.\n“Mekãa mbrɛ nkwa yɛ krɔnkrɔn no ho asɛm, asɛntsir bi a nna mekãa ho asɛm nnkyɛree wɔ hɛn Ahendzi Asa do.\n“Mekãa dɛ ‘Nyankopɔn bu wo dɛ esom bo, na ɔama wo akyɛdze soronko bi—nkwa. Ebɛnadze ntsi na ennkyerɛ no dɛ ibu dɛm akyɛdze yi dɛ ɔsom bo? Meserɛ wo, bra bambɔ bea yi.’\n“Mekenkaan Kyerɛwnsɛm ahorow pii a John 3:16 so kã ho, hɔ kã dɛ: ‘Na mbrɛ Nyankopɔn dɔɔ wiadze nye yi, dɛ ɔdze ne Ba a ɔwoo no kor no mae, ama obiara a ɔgye no dzi no ɔaannhera, na oeenya onnyiewiei nkwa.’\n“Mekãa kyerɛɛ no dɛ, ‘ntsi Nyankopɔn dɔ wo na ɔpɛ dɛ etsena ase.’\n“Ahyɛse no, nna ɔtse dɛ ma ɔbarimba no mmfa n’adwen mma me. Ntsi mobɔɔ mpaa tsiabaa wɔ me tsirmu dɛ Jehovah mboa me ma mensesã n’adwen. Ewiei koraa no, ɔsoɛɛr bɔkɔɔ, na ɔbɛɛn me kakra. Nna ɔahaw paa.\n“Ɔkãa dɛ, ‘Jehovah Adasefo baa me fie ndaansa yi, na me paam hɔn. Iyi ma me tsibowa bu me fɔ paa. Meserɛ, hom dze bɛkyɛ me anaa?’\n“Mekãa n’akoma too ne yamu dɛ: ‘O, hɛn mu pii yɛɛ dɛmara ansaana yɛrebɛyɛ Jehovah Adasefo. Ibotum enya awerɛhyɛmu dɛ Jehovah dze bɛkyɛ wo.’\n“Oyii ano dɛ, ‘Meda wo ase, iyi ama adzesoa kɛse bi efi mo kɔn do.’\n“Motoaa do dɛ, ‘Inyim a, musuro ma wo paa. Emi, wɔdze abɔmu esuo mo mu, naaso ɔwodze sɛ etserew a, ebɔhwer wo nkwa a ɔsom bo yi. Na iyi bɛma Jehovah no werɛ ahow paa. Ntsi meserɛ wo, bra bambɔ bea yi.’\n“Afei muhun dɛ ɔaberɛ adze. Na ɔkãa no bɔkɔɔ dɛ ‘OK. Mereba hɔ.’\n“Ɔbaa me nkyɛn wɔ beebi a wogyina hwɛ adze no, na aporisifo no yɛɛ ntsɛm kɛfaa no fii hɔ. Nna yɛakasa bɛyɛ dɔnhwer kor.”\nJehovah Adasefo fi hɔn akoma mu dwen nkorɔfo ho paa, tsitsir no hɔn a wɔahaw no. Wɔ wiadze ne beebiara no, wɔdze Kyerɛwnsɛm no ma nkorɔfo nya enyidado nye awerɛkyekyer nsɛm, na ama nkorɔfo no eenya awerɛhyɛmu dɛ Nyankopɔn dwen hɔn ho.\nFa mona Fa mona Wɔamma Ɔanntow Noho Emmfi Sky Tower No Do


Hiob 1 | Intanɛt So Bible| Wiase Foforɔ Nkyerɛaseɛ\n1 Ɔbarima bi tenaa Us+ asase so a wɔfrɛ no Hiob;+ ná ɔyɛ onipa a ne ho nni asɛm,+ na ɔteɛ;+ ná osuro Onyankopɔn,+ na ɔtwe ne ho fi bɔne ho.+ 2 Wɔwoo mmabarima baason ne mmabea baasa maa no.+ 3 Ná ne nyɛmmoa+ yɛ nguan mpemnson, yoma mpem abiɛsa, anantwi mpamho ahanum, mfurum abere ahanum ne nkoa bebree pa; ná ɔbarima no sen Apuei Famfo+ nyinaa. 4 Ná ne mmabarima no tow pon+ wɔ obiako fie, obiara wɔ ne da, na wɔsoma ma wɔkɔfrɛ wɔn nuabeanom baasa no ma wɔne wɔn bedidi nom. 5 Sɛ apontow nna no kɔ besi a, Hiob de nkra kɔ ma wodwira wɔn ho,+ na ɔsɔre anɔpatutuutu kɔbɔ ɔhyew afɔre+ sɛnea wɔn nyinaa dodow te, efisɛ Hiob kae sɛ, “ebia na me mmabarima no ayɛ bɔne, na wɔadome+ Onyankopɔn wɔn koma mu.”+ Saa na na Hiob yɛ daa.+ 6 Ɛbae sɛ da bi, nokware Nyankopɔn+ mma no begyinagyinaa Yehowa anim,+ na Satan+ nso fraa wɔn mu bae bi.+ 7 Ɛnna Yehowa bisaa Satan sɛ: “Ɛhe na wufi bae?” Satan buaa Yehowa sɛ: “Mifi asase so akyinkyinakyinkyin+ ne ɛso anantenantew+ na mereba.” 8 Ɛnna Yehowa bisaa Satan bio sɛ: “Woadwen m’akoa Hiob ho anaa? Obiara nte sɛ ɔno asase so,+ onipa a ne ho nni asɛm+ na ɔteɛ,+ osuro Onyankopɔn+ na ɔtwe ne ho fi bɔne ho.”+ 9 Ɛnna Satan buaa Yehowa sɛ: “Wugye di sɛ Hiob suro Onyankopɔn kwa?+ 10 Ɛnyɛ wo na woabɔ ɔno ne ne fie ne nea ɔwɔ nyinaa ho ban ahyia?+ Woahyira ne nsa ano adwuma so,+ na ne nyɛmmoa nso, wɔn ase atrɛw asase so. 11 Afei wopɛ a, fa wo nsa ka nea ɔwɔ nyinaa, na hwɛ sɛ ɔrennyina w’anim nnome wo anaa.”+ 12 Ɛnna Yehowa ka kyerɛɛ Satan sɛ: “Hwɛ! Biribiara a ɔwɔ hyɛ wo nsa. Ɔno ankasa de, mfa wo nsa nka no!” Ɛnna Satan fii Yehowa anim kɔe.+ 13 Ɛbae sɛ da bi, na ne mmabarima ne ne mmabea no redidi na wɔrenom nsã wɔ wɔn nua panyin fie.+ 14 Ɛnna ɔbɔfo+ baa Hiob nkyɛn bɛkae sɛ: “Bere a anantwi no refɛntɛm+ a mfurum abere no redidi wɔ wɔn nkyɛn no, 15 Sabafo+ bɛtow hyɛɛ wɔn so faa wɔn kɔe, na asomfo no nso, wɔde nkrante akunkum wɔn; me nkutoo na matumi aguan afi mu, na maba sɛ merebɛka akyerɛ wo.”+ 16 Bere a ogu so rekasa no, ɔfoforo bae bɛkae sɛ: “Onyankopɔn gya fi soro+ abɛtɔ nguan no mu ahyew wɔne asomfo no; me nkutoo na matumi aguan afi mu, na maba sɛ merebɛka akyerɛ wo.” 17 Bere a ɔno nso gu so rekasa no, ɔfoforo bae bɛkae sɛ: “Kaldeafo+ akyɛ wɔn mu akuw abiɛsa abɛtow ahyɛ yoma no so afa wɔn kɔ, na asomfo no nso, wɔde nkrante akunkum wɔn; me nkutoo na matumi aguan afi mu, na maba sɛ merebɛka akyerɛ wo.” 18 Bere a oyi nso gu so rekasa no, obi foforo nso bae bɛkae sɛ: “Ná wo mmabarima ne wo mmabea no redidi na wɔrenom nsã+ wɔ wɔn nua panyin no fie. 19 Na hwɛ! mframa+ kɛse bi bɔ fii sare so bɛbɔɔ ofie no ntwea anan no, na abubu agu wo mma no so akunkum wɔn. Me nkutoo na matumi aguan afi mu, na maba sɛ merebɛka akyerɛ wo.” 20 Ɛnna Hiob sɔre suan+ n’atade nguguso mu, na otwitwaa ne nhwi+ fii ne ti so; ɔbɔɔ ne mu ase,+ na obutuw fam,+ 21 na ɔkae sɛ:“Adagyaw na mede fi me maame yam bae,+Na adagyaw na mɛsan de akɔ.+ Yehowa na ɔde mae,+ Yehowa na wagye.+Nhyira nka Yehowa din daa.”+ 22 Eyi nyinaa mu no, Hiob anyɛ bɔne, na wanka asɛmmɔne biara antia Onyankopɔn.+


Yehowa Adansefo bara mogya wɔtwe gu nipaduam – 4Jehovah (Yehowa)\nWɔ asɛmmisa no yɛ nea ɛtɔ asom efisɛ abirabɔ kɛse wɔ sɛnea Yehowa Adansefo kyerɛkyerɛ Bible akenkan a ɛkasa tia mogya a wodi ne mogya a wɔtwe gu nipaduam ankasa ntam. Yudafo mapa no yɛɛ nnipa a wɔyɛ ahwɛyiye sɛ wobedi Kyerɛwnsɛm eyinom a ɛwɔ Mose mmara no mu so kyɛn Yehowa Adansefo no koraa. Nanso, woatwetwɛn wɔnan ase sɛ wɔbɛgye mogya, afei Kristofo asafo nyinaa ne Ɔsom akuw a wɔka sɛ wodi Bible nnyinasosɛm so no, Yehowa Adansefo Ɔsom no NKUTOO ne Ɔsom a ɔkyerɛ sɛ Bible nkyekyem eyinom (Genesis 9:3-4, Levitikus 17:10, Asomafo Nnwuma 15:28-29) kasa fa mogya a wodi denam nipaduam a wɔtwe gu, a ɛnyɛ mogya a wodi ankasa sɛ aduan.\nNSAKRAE ƐWƆ ƆWƐN ABAN AYARESA MMARAHYƐ MU:\nMogya wɔtwe gu nipaduam a wɔbara no nyɛ ayaresa gyinaesi a Yehowa Adansefo Som no akyinkyim Kyerɛwnsɛm de afoa wɔn adwene soronko no so nko. Ɔwɛn Aban Asafo kasae tia nnuru wɔde si nyarewa kwa sɛ ɛyɛ “Ɔbonsam nneyɛe” ne honam akwaa wɔsesa sɛ “nnipanam we nneyɛe”. Hwɛ nsɛm a yɛafa afi Ɔwɛn Aban Asafo Nhoma a edidi so mu:\nNNURU WƆDE SI NYAREWA KWAN, WƆPOO FII AFE 1921 KOSII 1952.\nAfe 1921: “Nnuru wɔde si nyarewa kwan nyɛ hwee na afei entumi da, na ɛyɛ atirimɔden nneyɛe papaapa… Yɛte nna edi awiei mu, na nkakrankakra ɔbonsam redi nkogu, afei Ɔyere neho denneennen sɛ Ɔbɛyɛ biribiara obetumi de asɛe nneɛma, na saa ɔbɔnefosɛm ho nkamfo nyinaa yɛ no de. Fa mmara hokwan a wowɔ sɛ Amerikani no kōtia Ɔbonsam nneyɛe a ɛyɛ nnuru wɔde si nyarewa kwan no daa”-The Golden Age, October 12, 1921, kr. 17\nAfe 1952: So nnuru wɔde si nyarewa kwan kōtia Onyankopɔn mmara ɛbara mogya ɛkɔ nipaduam? … Bere a yesusuw asɛm no ɛbɛdaa adi sɛ entia daa apam a Onyankopɔn ne Noa yɛɛ wɔ kyerɛwtohɔ a woayɛ wɔ Genesis 9:4 na mpo Onyankopɔn mmara ɛwɔ Levitikus 17:10-14. Nokwarem no, ntease pa biara nnim anaa Kyerɛwnsɛm mfoa so na afei ɛnkasa ntia sɛ saa wɔma obi nnuru a wɔde si nyarewa kwan no na woadi anaasɛ woanom mogya, te sɛ mogya wɔtwe gu nipaduam. Nnuru wɔde si nyarewa kwan nni abusuabɔ ne nsɛdi biara anaasɛ ɛnyɛ sɛ “Onyankopɔn mma” wɔyɛ Abɔfo a wɔne nnipa mmabea dedae sɛnea woayɛ kyerɛwtohɔ wɔ Genesis 6:1-4, Na mpo sɛ yebetumi de ɛno ato sɛnea woakyerɛkyerɛmu wɔ Levitikus 18:23-24, a ɛbara nnipa ne mmoa ntam adapaade. Ɛne adapaade nni twaka biara” –Ɔwɛn Aban December 15, 1952 kr. 764\nHONAM AKWAA WƆSESA, WOBUU NO SƐ NNIPANAM WE FII AFE 1967 KOSII 1980:\nAfe 1967: Biribiara nni kyerɛwnsɛm mu a ɛkasa tia ɔhonam akwaa obi de ma wɔ ayerasa ho nhwehwɛmu anaasɛ wobɛgye honam akwaa afi ɔfoforo hɔ? Beae a ɔhonam akwaa no bi asɛe anaasɛ ɛnyɛ adwuma no, ɔkwan a wɔsan siesie ne sɛ wɔbɛfa aduan nnuru ahoɔden so… Bere a nyansahufo sii gyinae sɛ ɔkwan yi nnyɛ adwuma bio na wosusuwii sɛ ɛsɛ sɛ woyi ɔhonam akwaa de nnipa honam akwaa foforo hyɛ ananmu-eyi yɛ ɔkwan tiawa. Wɔn a wɔyɛ oprehyɛn ɛte saa no ɛtena ase wɔ onipa foforo honam mu. Eyi yɛ Nnipanam We. Nanso, bere a Onyankopɔn maa onipa kwan sɛ oni aboa nam Yehowa Nyankopɔn amma kwan sɛ nnipa mmɔ wɔn nkwa ho ban denam onipa honam akwaa a wɔbɛwe, sɛ ebia yɛbɛwe wɔ yɛn anom anaa honam akwaa mu nyinaa anaasɛ ɛfᾱ bi a yɛbɛgye de asi yɛn de ananmu… Ebinom begye akyinnye sɛ nnuruyɛ nneyɛe a ɛfa ɔhonam akwaa wɔsesa wɔ oprehyɛn mu ɛnnɛ no yɛ nyansahu kwan kyɛn tetetee nneyɛe de. Nanso, ɛda adi sɛ nnuruyɛfo nyɛ nnipa a ɔkwan a wofa so yɛ nnuru nnya nkɔanim nsen nnipa akwaa wɔwe, sᾱ eyi ɛbɛyɛ adwene a wɔgye tom a”-Ɔwɛn Aban November 15, 1967, kr. 702\nAfe 1980: “So ɛsɛ sɛ Asafo twe Kristoni a wɔabɔ asu na woagye ɔhonam akwaa wɔsesa te sɛ asaabo ne berɛbo asō? Ɛdefa ɔhonam akwaa wɔsesa te sɛ “tissue anaasɛ nnompe a efi onipa foforo hɔ ma obi, eyi yɛ asɛm a Yehowa Danseni biara mfa n’ahonim nsi ho gyinae. Kristofo binom bɛte nka sɛ wɔde onipa foforo honam akwaa bi anaa tissue si wɔn de ananmu a, ɛnyɛ nnipanam we… Kristofo komapafo afoforo nnɛ nso bɛka sɛ Bible no nkasa mfa nnipa honam akwaa wɔde yɛ ayaresa…Ebia wɔbɛgye akyinnye bio nso sɛ honam akwaa wɔsesa ne nnipanam we nyɛ ade koro esiane sɛ nea ɔde ne honam akwaa ma no “nnwu nnyɛ aduan. ….Kyerɛwnsɛm ahyɛde biara nni hɔ a ɛbara pefee sɛ ɛsɛ sɛ yɛpene onipa foforo honam akwaa so”-Ɔwɛn Aban March 15, 1980, kr. 31\nYebisa sɛ Yehowa Adansefo dodow ahe na wowui wɔ Asafo no adwene a okura sɛ honam akwaa wesesa yɛ nnipanam we. Yehowa Adansefo mmofra dodow ahe na wowui wɔ mmofraberem nyarewa ahorow a wotumi bɔ ho ban esiane sɛ Asafo no mpene nnuru wɔde si nyarewa kwan? Saa pɛpɛɛpɛ, na Ɔwɛn Aban Bible ne Nkratawa Asafo mmarahyɛ a ɛmma wɔpene mogya so ama Yehowa Adansefo a wonni ano awu esiane mogya wɔnnye nti wɔ bere a mogya nkutoo ne ɔkwan ɛwɔ hɔ a wɔfa so yɛ ayaresa a ɛbɔ wɔ nkwa ho ban. Afe, September 1999 Consumer Reports articles kae sɛ Mogya Wɔtwe Gu Nipaduam gye nnipa dodow bɛyɛ 10,000 nkwa da biara. Saa akontaabu no ma obi tumi hu Yehowa Adansefo dodow a wɔhwere wɔn nkwa ɛnam mogya a wɔnnye nti.\nASIANE NE NYAREWA ƐWƆ MOGYA WƆTWE GU NIPADUAM:\nYehowa Adansefo mpɛ pii twe adwene si asiane ebia ebetumi ama obi anya yare a ɛyɛ hu afi mogya asɛe mu, nanso “Consumer Reports Article a yɛaka ho asɛm wɔ atifi hɔ no kyerɛ sɛ asiane ne nyarewa a obi benya yɛ ketewa kyɛn nnipa dodow a hyɛn ne ewimhyɛn akwanhyia kunkum wɔn. Nanso, mogya a wɔnnye nsonsuanso yɛ asiane kɛse ne owuo nsɛnnennen mmom, titiriw wɔ bere a “volume expanders” wɔde si home mframa a ekura mogya no ananmu.\nSO KYERƐWNSƐM NO KASA TIA NNIPA MOGYA WƆTWE GU NIPADUAM?\nYehowa Adansefo no Mogya a wɔnnye no gyina Kyerɛwnsɛm adwene ɛyɛ mfomso so a ɛwɔ Levitikus 15 ne Asomafo Nnwuma 15:29 a wɔn baanu ka mogya a ɛnsɛ sɛ “wodi” ho asɛm. Kyerɛwnsɛm eyinom fapem no ka fa mmoa afɔrebɔ ho a, Onyankopɔn kasae kyerɛɛ Yesrael man no sɛ wohwie mmoa mogya no ngu fam efisɛ ɔhonam nkwa te ne mogya mu. Bere koro a wohwie mogya no agu no, Yesraelfo no nyae hokwan sɛ wonni mmoa a wɔde abɔ afɔre no.\nBiribiara nni Kyerɛwnsɛm yi mu a ɛkasa fa Nnipa Mogya ho na mpo ɛnka mmfa mogya a wodi anaa mogya wɔtwe gu nipaduam ho, a mogya no si nipa foforo mogya ɛwɔ ne honam ananmu a ɛnyɛ nea wadi. Enti, yetumi ka sɛ Kyerɛwnsɛm a Yehowa Adansefo de foa mogya a wɔnnye so no yɛ nea ɛne Kyerɛwnsɛm no nhyia koraa.\nBio nso, nyansahufo asi so dua sɛ onii no “nni” mogya efisɛ mogya nam ntini mu wura nipaduam wɔ bere a mogya a wɔatwe agu nipaduam no yɛ adwuma te sɛ honamdua akwaa no bi na asi mogya a nipadua no ahwere ananmu wɔ oprehyɛn akwan so anaasɛ opira mu. Nipadua no nyam mogya, nti abusuabɔ biara nni kyerɛwnsɛm mmarahyɛ a ɛbara mmoa mogya a wodi no.\nSO YEHOWA ADANSEFO NNURU WƆDE SI MOGYA ANANMU YƐ NNAM?\nYɛwɔ atesɛm amanneɛbɔ a ɛfa Yehowa Adansefo a wɔahwere wɔn nkwa ɛnam Ɔwɛn Aban mmarahyɛ a etia mogya a wɔtwe gu nipaduam. Saa wɔn oprehyɛn akwan a wɔmfa mogya nni dwuma yɛ nnam a, dɛn nti na bebree wu? Amanneɛbɔ baako a yɛate fa Ɛna a ɔwoe wiee no esiane awoɔ n’akyi nsɛnnennen maa ɔhweree mogya kɛse nti. 1. volume expanders asiananmu no a Ɔwɛn Aban mmarahyɛ de mae no antumi annye ne nkwa efisɛ “volume expanders” ntumi mma ahome mframa sɛnea nipa mogya betumi . Ɛha nso, yehu nhwɛso pefee a mogya a wɔtwe gu nipaduam anka ɛgyee Ɛna no nkwa. Nanso, Yehowa Adansefo fa no sɛ Asiane a ɛyɛ “nokwaredi ho sɔhwɛ” na wɔka sɛ Ɛna no de ne nipadua asetra bɔɔ afɔre, ama woanya honhom asetra wɔ Yehowa nkyɛn. Yɛka sɛ eyi yɛ nea aboro so a afi Ɔwɛn Aban Kyerɛwnsɛm a woakyinkyim de ayɛ mmarahyɛ a akunkum nnipa bebree nkwa.\nYehowa Adansefo mpanyimfo mpɛn pii ba ayaresabea bɛhyɛ Yehowa Adansefo mmusuafo sɛ woni Yehowa Adansefo mmarahyɛ a ɛkasa tia mogya so. Bere a asɛnnibea asi gyinae sɛ Yehowa Adansefo mogya wɔmpene so mma wɔn mma nkwagye no wɔnnye ntom no, Yehowa Adansefo mpanyimfo abɔ mmɔden mpo sɛ wɔbɛhyɛ Abusuafo no ma woakō atia ayaresabea ne asɛnnibea mmara, denam wɔn mma a wowia wɔnho yi wɔn fi ayaresabea ho no. 2.\nƆWƐN ABAN NO MOGYA MMARAHYƐ BƆ NEHO ABIRA:\nNea ɛyɛ serɛw wɔ Ɔwɛn Aban no mprempren mogya a wɔnnye no yɛ abirabɔ kɛse ɛda adi, efisɛ woka sɛ mogya wɔtwe gu nnipaduam yɛ honam akwaa wɔsesa 3. nanso wɔpene honam akwaa wɔsesa foforo biara so, gye sɛ mogya nko 4. Dɛn abirabɔ? Wɔfa Kyerɛwnsɛm woakyinkyim a ɛwɔ atifi hɔ no nkutoo di adanse, nanso ɛsɛ sɛ yɛhyɛ no nsow sɛnea wɔde saa Kyerɛwnsɛm no dii dwuma mfiase de kasa tia nnuru a esi Nyarewa kwan (Vaccination) a ɛnnɛ wogye tom. 5.\nBio nso, Ɔwɛn Aban no mpene mogya nkwa mmoawa fitaa (white blood cell) a wɔtwe gu nipaduam so, 6. nanso Asafo pene nneɛma nyinaa ɛbom yɛ saa mogya nkwa mmoawa fitaa so. 7. Afei nso, dɛn nti na abirabɔ wɔ saa gyinaesi no mu? Wɔka sɛ eyi yɛ“biribi”a ɛwɔ mogya mu a efi ɛna awotwaa mu kɔ akokoaa nipaduam. 8. Nanso, wobu wɔn ani gu nokwasɛm so sɛ mogya nkwa mmoawa fitaa mu nyinaa nso fi Ɛna nkyɛn na ɛkɔ akokoaa nipaduam denam nufusu mu nnuru (“Colostrum”) so. 9. Enti, ɛda adi sɛ Ɔwɛn Aban yɛ nyinyim wɔ adanse a ɔfaa ɛbɛfoa ne mmarahyɛ so na woapene ɛno so.\nYebetumi de nhwɛso pii a ɛyɛ nsɛnnennen a ɛwɔ Yehowa Adansefo mmarahyɛ ɛkasa tia mogya wɔtwe gu nipaduam a emu pii wɔ yɛn internɛt dwumadibea kyerɛwtohɔ ahorow ɛwɔ ase ha no mu. Ɛnyɛ sɛ yɛ Som Adwuma kasa tia Ɔwɛn Aban mmarahyɛ yi nko, na mmom Ɔwɛn Aba Ayaresa Liaison Boayikuw mufo a wɔyɛ Yehowa Adansefo Mpanyimfo aba abɛkasa atia mprempren Yehowa Adansefo mmarahyɛ a etia mogya wogye no baguam wɔ internɛt dwumadi so mpo. Wobetumi ahu Yehowa Adansefo atuatewfo yi adwene wɔ yɛn internɛt dwumadibea yi so wɔ http://www. Ajwrb.org. Sɛ Wopɛ Kyerɛwtohɔ pii a ɛpa Yehowa Adansefo mogya nsɛm nsɛm ho mtama afi yɛn internɛt dwumadibea, hwɛ:\nMOGYA WƆTWE GU NIPADUAM AHINTASƐM YEHOWA ADANSEFO NNIM-Nsɛmmisa 12 ɛfa Mogya Wɔtwe Gu Nipaduam ho\nDƐN NTI NA YEHOWA ADANSEFO WU SƐ ANKA WƆBƐGYE MOGYA\nNANCY OSUAHU -Sɛnea Ɔwɛn Aban Mmarahyɛ ɛfa Mogya Wɔtwe Gu Nipaduam ho Haw N’abusua.\nSO ONYANKOPƆN MMARA HWEHWƐ SƐ YENNYE MOGYA? ƐFᾹ 1 / EFᾹ 2II\n2. Hwɛ “Paul ne Pat Blizzard a woafi Yehowa Adansefo mu Osuahu wɔ: http://www.geocities.com/Heartland/2919/test.html\n3. Hwɛ Nyan! August 22, 1999, kr. 31\n4. Hwɛ Ɛbɛyɛ dɛn na Mogya Atumi Agye Wo Nkwa? 1990, kr.28\n5. Hwɛ Ɔwɛn Aban, December 15, 1952, kr. 764 (ɛwɔ atifi hɔ ) baabi Asafo no kyinkyim Kyerɛwnsɛm de sii mogya mmarahyɛ ne nnuru a esi nyarewa kwan na ɔsesae ne gyinaesi wɔ nnuru esi nyarewa kwan no.\n6. Hwɛ Ɔwɛn Aban, June 15, 2000 kr. 29\n7. Hwɛ Ɛbɛyɛ dɛn na Mogya Atumi Agye Wo Nkwa, 1990, kr. 27\n8. Hwɛ Ɔwɛn Aban, June 1, 1990, kr. 30-31\n9. Hwɛ “Breastfeeding –A Guide for Medical Profession, 4th edition, By Ruth A Lawrence (Mosby-Year Book, Inc 1994, p. 154\nTagged Gyidi mu Nsakrae, Mogya a wɔtwe gu Nipaduam\n← So apam foforo no yɛ nnipakuw 144000 pɛ?\nDɛn na ɛsɛ sɛ mihu ansa magye asubɔ sɛ Yehowa Adanseni? →


1 Samuel 23 | Intanɛt So Bible| Wiase Foforɔ Nkyerɛaseɛ\n23 Na wɔbɛka kyerɛɛ Dawid sɛ: “Filistifo ne Keila+ reko, na wɔrefow awiporowbea hɔ aduan.”+ 2 Na Dawid bisaa+ Yehowa sɛ: “Menkɔ na minkokunkum Filistifo yi?” Na Yehowa buaa Dawid sɛ: “Kɔ, kokunkum Filistifo no na gye Keila.” 3 Ɛnna Dawid mmarima no ka kyerɛɛ no sɛ: “Hwɛ, Yuda+ fã ha a yɛwɔ yi mpo, yesuro, na sɛ yɛkɔ Keila na yɛne Filistifo+ mpasua so dɔm kɔko de a, ɛnde yennim nea ebesi!” 4 Enti Dawid san bisaa Yehowa.+ Ɛnna Yehowa ka kyerɛɛ no sɛ: “Sɔre, sian kɔ Keila, efisɛ mede Filistifo no bɛhyɛ wo nsa.”+ 5 Enti Dawid ne ne mmarima no kɔɔ Keila ne Filistifo kɔkoe, na wɔfaa wɔn nyɛmmoa kɔe, na wɔde okunkɛse kunkum wɔn; enti Dawid gyee Keilafo.+ 6 Bere a Ahimelek ba Abiatar+ reguan akɔ Dawid nkyɛn wɔ Keila no, ɔde asɔfotade+ kuraa ne nsam kɔe. 7 Na wɔkɔbɔɔ Saul amanneɛ sɛ: “Dawid aba Keila.”+ Na Saul kae sɛ: “Onyankopɔn atɔn no ahyɛ me nsa;+ wato ne ho mu, efisɛ ɔkɔ kurow a apon ne mmeamu deda ano mu.” 8 Enti Saul frɛfrɛɛ ɔman no nyinaa sɛ wɔnkɔko na wonsian nkɔ Keila na wonkotwa Dawid ne ne mmarima no ho nhyia. 9 Na Dawid tee sɛ Saul rebɔ ne ho pɔw bɔne.+ Enti ɔka kyerɛɛ ɔsɔfo Abiatar sɛ: “Fa asɔfotade no bra ha.”+ 10 Ɛnna Dawid kae sɛ: “O Yehowa, Israel Nyankopɔn,+ w’akoa ate sɛ me nti, Saul pɛ sɛ ɔba Keila bɛsɛe kurow yi.+ 11 Keilafo de me bɛhyɛ ne nsa anaa? Saul besian aba ha ampa sɛnea w’akoa ate no? O Yehowa, Israel Nyankopɔn, mesrɛ wo, ka kyerɛ w’akoa.” Ɛnna Yehowa kae sɛ: “Obesian aba.”+ 12 Na Dawid kae sɛ: “Keilafo de me ne me mmarima no bɛhyɛ Saul nsa anaa?” Ɛnna Yehowa buae sɛ: “Wɔde mo bɛhyɛ ne nsa.”+ 13 Ntɛm ara na Dawid ne ne mmarima bɛyɛ ahansia+ no sɔree, na wofii Keila nantew kɔɔ baabiara a wobenya. Ɛnna nkurɔfo kɔbɔɔ Saul amanneɛ sɛ Dawid aguan afi Keila kɔ, enti wannya ankɔ hɔ. 14 Na Dawid kɔtenaa sare so mmeae a ɛhɔ kɔ yɛ den, na ɔtenaa Sif+ sare so mmepɔw mu. Saul hwehwɛɛ no daa,+ nanso Onyankopɔn anyi no anhyɛ ne nsa.+ 15 Na Dawid suroe daa efisɛ Saul fii adi kɔhwehwɛɛ ne kra bere a Dawid wɔ Sif sare so wɔ Hores+ no. 16 Ɛnna Saul ba Yonatan sɔree, na ɔkɔɔ Dawid nkyɛn wɔ Hores kɔhyɛɛ ne nsam den+ Onyankopɔn din mu.+ 17 Na ɔka kyerɛɛ no sɛ: “Nsuro,+ efisɛ me papa Saul nsa renka wo, na wo na wubedi Israel so hene,+ na mɛyɛ w’abadiakyiri; me papa Saul mpo nim saa.”+ 18 Na wɔn baanu no yɛɛ apam+ Yehowa anim, na Dawid kɔɔ so tenaa Hores, na Yonatan de, ɔkɔɔ ne fie. 19 Akyiri yi, Sif+ mmarima foro kɔɔ Saul nkyɛn wɔ Gibea+ kɔkae sɛ: “Ɛnyɛ beae a ɛhɔ kɔ yɛ den wɔ Hores,+ yɛn nkyɛn ha yi ara na Dawid abehintaw+ wɔ Hakila koko+ a ɛwɔ Yesimon nifa fam+ no so? 20 Enti ɔhene, sɛnea wo kra pɛ yiye+ sɛ wusian ba no, sian bra, na yɛn nso yebeyi no ahyɛ ɔhene nsa.”+ 21 Ɛnna Saul kae sɛ: “Yehowa nhyira mo,+ efisɛ moahu me mmɔbɔ. 22 Mesrɛ mo, monkɔ so nhwehwɛ no na munkohu faako a ne nan akodu ne onii ko a ohuu no no, efisɛ mate sɛ ɔyɛ onitefo+ paa. 23 Monhwɛ na munhu hintabea biara a wakɔhyɛ, na momfa ɛho adanse mmrɛ me, na me ne mo bɛkɔ. Na sɛ ɛba sɛ ɔwɔ asase no so a, mekyin ahwehwɛ no Yuda mpempem nyinaa mu.”+ 24 Enti wɔsɔre dii Saul anim kɔɔ Sif.+ Saa bere no na Dawid ne ne mmarima no wɔ Maon+ sare so, wɔ Araba,+ Yesimon anafo fam. 25 Akyiri yi, Saul ne ne mmarima no bae bɛhwehwɛɛ no.+ Bere a wɔka kyerɛɛ Dawid no, ɛhɔ ara na osian kɔhyɛɛ ɔbotan+ mu, na ɔtenaa Maon sare so hɔ. Na Saul tee no, otiw+ Dawid wɔ Maon sare no so. 26 Eduu baabi no, na Saul wɔ bepɔw no fã ha, na Dawid ne ne mmarima no nso wɔ bepɔw no fã ha. Na Saul nti, na Dawid repɛ ntɛm afi hɔ.+ Saa bere no nyinaa, na Saul ne ne mmarima no rebɛn Dawid ne ne mmarima no apɛ wɔn akyere wɔn.+ 27 Nanso ɔbɔfo baa Saul nkyɛn bɛka kyerɛɛ no sɛ: “Yɛ ntɛm kɔ, na Filistifo abɛtow ahyɛ asase no so!” 28 Enti Saul gyaee Dawid akyidi,+ na okohyiaa Filistifo no. Ɛno nti na wɔbɛfrɛɛ hɔ Ntetewmu Botan no. 29 Ɛnna Dawid guan fii hɔ, na ɔkɔtenaa mmeae a ɛhɔ kɔ yɛ den wɔ En-Gedi. +


KENKAN WƆ Afrikaans Albanian Amharic Arabic Arabic (Lebanon) Armenian Armenian (West) Azerbaijani Azerbaijani (Cyrillic) Basque Bassa (Cameroon) Batak (Toba) Bicol Bislama Bosnian Boulou Brazilian Sign Language Bulgarian Cakchiquel (Western) Cambodian Catalan Cebuano Chavacano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Colombian Sign Language Croatian Czech Dangme Danish Dutch Efik English Estonian Ewe Fante Faroese Fijian Finnish Fon French Ga Galician Georgian German Greek Greenlandic Guarani Gun Haitian Creole Hausa Hebrew Hiligaynon Hindi Hungarian Iban Igbo Iloko Indonesian Isoko Italian Japanese Javanese Kabiye Kabuverdianu Kachin Kannada Karen (S'gaw) Kazakh Kazakh (Arabic) Kikamba Kikaonde Kikuyu Kinyarwanda Kirghiz Kirundi Kongo Korean Latvian Lingala Lithuanian Low German Luo Macedonian Malagasy Malay Malayalam Maltese Mam Mapudungun Mauritian Creole Maya Mingrelian Mixtec (Guerrero) Mongolian Myanmar Nahuatl (Central) Nahuatl (Huasteca) Nahuatl (Northern Puebla) Ndebele (Zimbabwe) Nepali Ngabere Norwegian Nzema Oromo Ossetian Otomi (Mezquital Valley) Pangasinan Persian Polish Portuguese Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Romany (Macedonia) Cyrillic Russian Samoan Sango Sepedi Serbian Serbian (Roman) Shona Sidama Silozi Sinhala Slovak Slovenian Solomon Islands Pidgin Spanish Sunda Swahili Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tojolabal Tongan Totonac Tsonga Tswana Turkish Turkmen Twi Uighur (Cyrillic) Ukrainian Urdu Urhobo Uzbek Uzbek (Roman) Valencian Venda Vietnamese Wallisian Waray-Waray Welsh Xhosa Yoruba Zapotec (Isthmus) Zulu\n2020 Ɔsom Afe * Akontaabu\nYehowa Adansefo a Wɔwɔ Wiase Nyinaa Dodow\nAman a Yehowa Adansefo ka asɛm no wɔ so\nMoyɛ dɛn hu mo dodow?\nWɔn a wɔka Onyankopɔn Ahenni no ho asɛmpa bosome biara no, wɔn nkoa ara na yɛkan wɔn sɛ Yehowa Adansefo. (Mateo 24:14) Enti yɛkan wɔn a wɔabɔ asu sɛ Yehowa Adansefo ne wɔn a wɔmmɔɔ asu nanso wɔfata sɛ wɔka asɛmpa no bi no.\nƐsɛ sɛ obi tua sika bi na ama watumi abɛyɛ Ɔdansefo anaa?\nDabi. Enhia sɛ obi tua sika biara ansa na wɔakan no sɛ Ɔdansefo anaa wɔama no kwan sɛ ɔnyɛ dwumadi pɔtee bi anaa wɔde hokwan bi ama no wɔ ahyehyɛde no mu. (Asomafo Nnwuma 8:18-20) Nokwasɛm ne sɛ, sika anaa biribi foforo biara a nkurɔfo de ma no, emu dodow no ara wɔyɛ no kokoam. Ɔdansefo biara de ne bere, n’ahoɔden, ne nea ɔwɔ boa wiase nyinaa adwuma no sɛnea ɔpɛ ne sɛnea ne tebea bɛma kwan.—2 Korintofo 9:7.\nMoyɛ dɛn hu nnipa dodow a wɔreka asɛm no?\nBosome biara, Yehowa Danseni biara de asɛnka adwuma a ɔyɛe no ho kyerɛwtohɔ ma asafo a ɔwɔ mu no, na wofi wɔn pɛ mu na ɛyɛ saa.\nAsafo biara gyigye kyerɛwtohɔ no a, wɔkeka ne nyinaa bom, na wɔde mena Yehowa Adansefo adwumayɛbea ti a ɛwɔ ɔman no mu no. Adwumayɛbea ti no nso de nea wɔakeka abom no kɔma yɛn wiase nyinaa adwumayɛbea ti no.\nSɛ ɔsom afe * biara ba awiei a, wohu adawurubɔfo dodow a ɛsen biara a Adansefo no nyae wɔ ɔman biara mu. Wɔkeka ne nyinaa bom a, ɛma wohu Adansefo a ɛwɔ wiase nyinaa dodow. Ɔman biara kyerɛwtohɔ mu nsɛntitiriw no, yɛkyerɛw ho asɛm wɔ “Wiase Baabiara” afã hɔ wɔ yɛn wɛbsaet no so. Kyerɛwtohɔ ahorow yi hyɛ yɛn nkuran sɛnea amanneɛbɔ a ɛte saa hyɛɛ tete Kristofo no nso nkuran no.—Asomafo Nnwuma 2:41; 4:4; 15:3.\nWɔn a wɔnka asɛm no bi nanso wɔne mo bɔ no, mokan wɔn ka mo ho anaa?\nƐwom, yɛnkan saafo no nka Adansefo no ho deɛ, nanso yɛn ani gye ho sɛ wɔbɛba yɛn asafo nhyiam ahorow no bi. Wɔn mu bebree ba Kristo Wu Nkaedi a yɛyɛ no afe biara no ase. Yɛpɛ sɛ yehu saafo no dodow a, yɛde wɔn a wɔba Nkaedi no toto Yehowa Adansefo ankasa dodow ho, na ɛboa yɛn ma yetumi hu. Nnipa dodow a wɔbaa afe 2020 Nkaedi no dodow yɛ 17,844,773.\nWɔn a wɔmma yɛn nhyiam ase no nso, wɔn mu pii nya Bible adesua a yɛne nkurɔfo yɛ no so mfaso. Afe 2020 mu no, wɔkyekyɛm pɛpɛɛpɛ a, bosome biara yenyaa Bible adesua 7,705,765. Adesua no bi wɔ hɔ a, wɔne nnipa mmienu anaa nea ɛboro saa na ɛbom sua wɔ bere koro mu.\nAdɛn nti na aban kan nnipa a, Yehowa Adansefo dodow dɔɔso sen mo ankasa de a mo de to gua no?\nAban kan nnipa a, wɔtaa bisa nkurɔfo ma wɔkyerɛ nyamesom kuw a wɔdɔm. Yɛbɛyɛ nhwɛso a, U.S. Census Bureau ka sɛ, sɛ wɔrebisabisa ɔmanfo adwenkyerɛ a, “nea wɔrepɛ ahu ne sɛ ebia nipa no hu ne ho sɛ ɔyɛ nyamesom kuw pɔtee bi muni anaa?” Na wɔde ka ho sɛ, nɔma a wonya no yɛ “adwenkyerɛ; adanse biara nni ho.” Nanso yɛn deɛ, wɔn a wɔka asɛm no kyerɛ nkurɔfo, na wobu ho akontaa no nko ara na yɛkan wɔn sɛ Yehowa Adansefo, na ɛnyɛ wɔn a wɔka kɛkɛ sɛ wɔyɛ Adansefo.\n^ nky. 2 Yɛka ɔsom afe a, ɛhyɛ ase fi September 1, na ewie August 31 wɔ afe a edi hɔ no mu. Sɛ yɛbɛyɛ nhwɛso a, 2015 ɔsom afe no hyɛɛ ase fii September 1, 2014, na ewiee August 31, 2015.\n^ nky. 16 Yɛka ɔsom afe a, ɛhyɛ ase fi September 1, na ewie August 31 wɔ afe a edi hɔ no mu. Sɛ yɛbɛyɛ nhwɛso a, 2015 ɔsom afe no hyɛɛ ase fii September 1, 2014, na ewiee August 31, 2015.\nHwɛ nneɛma 15 a yegye di ho nsɛm kakra.\nShare Share Yehowa Adansefo Dodow Sɛn Na Ɛwɔ Wiase Nyinaa?\n2020 Yehowa Adansefo a Wɔwɔ Wiase Nyinaa Ɔsom Afe Akontaabu


Efesofo 4 - Nkwa Asem (NA-TWI) | Biblica\nEfesofo 4 - Nkwa Asem (NA-TWI)\n1Me a esiane sɛ mesom Awurade nti meyɛ odediani no hyɛ mo sɛ montena ase mma ɛmfata ɔfrɛ a wɔafrɛ mo mu no. 2 Bere biara munnwo, monyɛ dinn na montɔ mo bo ase. 3 Daa momma Honhom no nni mo kan na mo ne mo ho mo ho ntena ase asomdwoe mu.\n4 Nipadua baako ne Honhom baako na ɛwɔ hɔ sɛnea anidaso baako a Onyankopɔn nam so afrɛ mo wɔ hɔ no. 5 Awurade baako, gyidi baako ne asubɔ baako na ɛwɔ hɔ. 6 Onyankopɔn a ɔyɛ nnipa nyinaa Agya no a ɔsan yɛ yɛn nyinaa Awurade no, na ɔnam yɛn nyinaa so di dwuma na ɔwɔ yɛn nyinaa mu no, na ɔwɔ hɔ. 7 Yɛn mu biara wɔ akyɛde bi a Kristo de ama yɛn.\n8 Kyerɛwsɛm no ka se, “Bere a ɔkɔɔ soro no, ɔfaa nneduafo bebree kaa ne ho; ɔmaa nnipa akyɛde.” 9 Afei, “ɔkɔɔ soro” no ase kyerɛ dɛn? Ase kyerɛ sɛ, nea edi kan no, ɔbaa fam, asase ase pɛɛ. 10 Enti nea ɔbaa fam no ara na ɔkɔɔ soro kɔhyɛɛ wim nyinaa.\n11 Ɔno na “ɔmaa nnipa akyɛde” no; oyii ebinom ma wɔbɛyɛɛ asomafo, afoforo bɛyɛɛ adiyifo, afoforo bɛyɛɛ asɛmpakafo. Ebi bɛyɛɛ asɔfo ne akyerɛkyerɛfo.\n12 Ɔyɛɛ eyi de siesiee Onyankopɔn nkurɔfo nyinaa maa Kristo adwumayɛ na wɔnam so ama Kristo nipadua no agyina. 13 Enti yɛnam yɛn gyidi ne yɛn nimdeɛ a yɛwɔ wɔ Onyankopɔn Ba no ho no bɛyɛ baako. Yɛbɛyɛ nnipa a wɔn adwenem abue na wobehu pɛ a Kristo yɛ no bi yɛn mu.\n14 Yɛrenyɛ mmofra a nnipa bi nam wɔn nkyerɛkyerɛ so kyerɛkyerɛ afoforo, daadaa wɔn de wɔn kɔ mfomso mu no bi bio. 15 Mmom, sɛ yɛtena ase nokware ne ɔdɔ honhom mu a, yebenyin wɔ Kristo a ɔyɛ asafo no Ti mu. 16 Ne nti na honam no akwaa horow suso ne ho ne ho mu nam ɔdɔ mu nyin bere a wɔn mu biara di ne dwuma no.\nTena ase ɔbra foforo no mu\n17 Mede Awurade din bɔ mo kɔkɔ sɛ, monntena ase bio sɛ Amanamanmufo a wonni adwene pa bi, 18 na esum aduru wɔn adwene no. Wonni kyɛfa wɔ asetena a Onyankopɔn ma no mu efisɛ, wɔapirim wɔn koma. 19 Wɔn ani nwu hwee. Wɔagyaa wɔn ho ama bɔne na wɔyɛ afide ahorow nyinaa bi a wonnu wɔn ho.\n20 Ɛnyɛ saa na musua faa Kristo ho. 21 Ɛyɛ nokware sɛ motee ne nka, na sɛ moyɛ n’akyidifo nti, wɔkyerɛɛ mo nokware a ɛwɔ Yesu mu. 22 Enti montew mo ho mfi mo suban dedaw no a ɛde mo kɔɔ nnaadaa mu no ho. 23 Ɛsɛ sɛ wɔyɛ mo koma ne mo adwene foforo koraa 24 na montena ase wɔ suban foforo a wɔbɔɔ no Onyankopɔn sɛso a ɛda abrabɔ pa a ɛteɛ na ɛyɛ kronn no mu no.\n25 Munntwitwa atoro nkyerɛ mo ho mo ho. Obiara nni nokware nkyerɛ ne nua, efisɛ, yɛn nyinaa yɛ nnipa baako wɔ Kristo nipadua mu. 26 Sɛ wo bo fuw a, mma w’abufuw no mfa wo nkɔ bɔne mu na mma ade nnkye w’abufuw so. 27 Mma ɔbonsam kwan.\n28 Ɛsɛ sɛ obi a ɔbɔ korɔn no gyae korɔnbɔ no na ɔnam so aboa ahiafo. 29 Mma kasa bɔne mfi w’anom na mmom ka kasa pa na aboa afoforo wɔ nea ehia wɔn mu ne wɔn a wotie mo no.\n30 Monnhyɛ Onyankopɔn Honhom Kronkron a wɔnam so ahyɛ mo nkwagye ho bɔ no awerɛhow.\n31 Munnyae anoɔyaw, bo bɔne, abufuw, ateɛteɛ, ayeyawyeyaw ne ɔtan nyinaa. 32 Monyɛ mo ho mo ho adɔe na momfa mo mfomso nkyekyɛkyekyɛ mo ho mo ho sɛnea Onyankopɔn nam Kristo so de mo bɔne kyɛɛ mo no.\nNA-TWI : Efesofo 4


Adɛn Nti Na Daa Na M’ano Akɔpɛ Asɛm Abrɛ Me Yi? | Mmabun Bisa Sɛ\nKENKAN WƆ Afrikaans Albanian American Sign Language Amharic Arabic Arabic (Lebanon) Armenian Azerbaijani Bicol Bislama Brazilian Sign Language Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish Fon French Ga Georgian German Greek Gujarati Gun Haitian Creole Hebrew Hiligaynon Hindi Hungarian Iban Icelandic Igbo Iloko Indonesian Isoko Italian Japanese Kabuverdianu Kannada Kikamba Kikaonde Kikuyu Kiluba Kinyarwanda Kirghiz Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Macedonian Malagasy Malay Malayalam Maltese Mam Mambwe-Lungu Maya Mexican Sign Language Mongolian Moore Myanmar Ndebele (Zimbabwe) Nepali Norwegian Nzema Oromo Ossetian Pangasinan Papiamento (Curaçao) Persian Pidgin (West Africa) Polish Portuguese Portuguese (Portugal) Punjabi Quichua (Imbabura) Rarotongan Romanian Russian Samoan Sango Sepedi Serbian Serbian (Roman) Sesotho (Lesotho) Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Tatar Telugu Tetun Dili Thai Tigrinya Tiv Tojolabal Tsonga Tswana Turkish Twi Tzotzil Ukrainian Urdu Urhobo Uzbek Uzbek (Roman) Vietnamese Waray-Waray Welsh Xhosa Yoruba Zulu\n“Ɛtɔ da a mitumi hwɛ me kasa yiye, nanso ɛtɔ mmere bi nso a ɛte sɛ nea mekasa a minnwen ho no!”—James.\n“Sɛ biribi hyɛ me so na minhu nea menyɛ a, mekasa a minnwen ho. Me koro yi ara sɛ biribiara nhyɛ me so nso a, mekasa dodo. Enti mɛka pa ara, daa m’ano kɔpɛ asɛm brɛ me.”—Marie.\nBible ka sɛ: “Tɛkrɛma no yɛ . . . ogya” na, ‘ogya ketewaa tumi hyew kwae mũ!’ (Yakobo 3:5, 6) Ɛyɛ a, nsɛm a epue fi w’anom kɔpɛ asɛm brɛ wo anaa? Sɛ saa a, ɛnde asɛm yi betumi aboa wo.\nAdɛn nti na meka nea mempɛ sɛ meka?\nSɛnea wobɛhwɛ wo kasa yiye\nMfomso wɔ yɛn ho. Bible ka sɛ: “Yɛn nyinaa di mfomso mpɛn pii. Sɛ obi nni mfomso wɔ kasa mu a, ɛkyerɛ sɛ saa onipa no yɛ pɛ.” (Yakobo 3:2) Esiane sɛ bɔne wɔ nnipa nyinaa ho nti, yɛnam a yetumi hwe ase. Saa ara nso na yɛrekasa a, yetumi ka nea yɛmpɛ sɛ yɛka.\n“Esiane sɛ bɔne wɔ me ho nti, sɛ meka sɛ metumi ahwɛ me kasa yiye bere nyinaa a, na meredaadaa me ho.”—Anna.\nKasa bebrebe. Bible ka sɛ: “Mfomso mpa ɔkasa dodow mu.” (Mmebusɛm 10:19) Sɛ woyɛ obi a wokasa pii na wonyɛ aso ntie afoforo a, anhwɛ a wobɛka asɛm a yɛnka, na ebetumi ahaw afoforo.\n“Sɛ nkurɔfo hyia a, wɔn a wonim ade pa ara no ntaa nkasa pii. Wohwɛ Yesu sɛɛ a, na onim ade sen obiara wɔ asase so ha, nanso ɛtɔ da a, na ɔyɛ dinn.”—Julia.\nNsɛm a wɔka de twiw afoforo. Bible ka sɛ: “Ɛwɔ nea otu nsɛm bumbum sɛ nkrante a ɛwowɔ.” (Mmebusɛm 12:18) Nsɛm a wotu no bumbum no, baako ne nsɛm a wɔka de twiw afoforo; ɛyɛ nsɛm a ɛyɛ yaw a wɔka de bu afoforo animtiaa. Ebia obi a ɔka nsɛm de twiw afoforo no bɛka sɛ, “Ɛnyɛ agorɔ kɛkɛ na na meredi!” Nanso nsɛm a wɔka de bu afoforo animtiaa nyɛ agodi. Bible ka sɛ yenyi ‘kasatia ne adebɔne biara mfi yɛn mu.’—Efesofo 4:31.\n“Me ho yɛ anika, na ɛyɛ a mepɛ sɛ nkurɔfo serew, enti wobɛhwɛ na maka asɛm bi ama atwiw obi. Ɛno na mpɛn pii ɛkɔfa asɛm brɛ me no.”—Oksana.\nSɛnea wumia pɛpsodɛnt a, worentumi mpia nkɔ mu bio no, saa ara na nsɛm a yɛka te; sɛ yenya ka a, yɛrentumi ntwe nsan\nƐnyɛ mmerɛw sɛ wobɛhwɛ wo kasa yiye, nanso Bible mu afotusɛm betumi aboa wo. Wo de, susuw nhwɛso a edidi so yi ho.\n“Momma mo nsɛm ntena mo koma mu, . . . na monyɛ komm.”—Dwom 4:4.\nƐtɔ da a, nea eye pa ara ne sɛ wobɛyɛ komm. Ababaa bi a ne din de Laura ka sɛ, “Sɛ me bo fuw a, sɛnea mete nka no, ɛbɛyɛ kakra no na mente nka saa bio. Sɛ me bo dwo a, ɛyɛ a m’ani gye pa ara sɛ manka nea na anka mepɛ sɛ meka no.” Sɛ wohome asɛm bi so bɛyɛ anibu kakraa bi mpo a, ebetumi aboa wo na woanka nea yɛnka.\n“Ɛnyɛ asõ na ɛsɔ nsɛm hwɛ sɛnea dodom ka aduan hwɛ no?”— Hiob 12:11.\nSɛ wode nsɛmmisa a edidi so yi susuw asɛm biara a wopɛ sɛ woka ho yiye a, ebetumi aboa wo na w’ano ankɔpɛ asɛm ammrɛ wo. Asɛm a worebɛka no, bisa wo ho sɛ:\nƐyɛ nokware? Ɛde asomdwoe bɛba? Ɛho hia?—Romafo 14:19.\nSɛ me na obi kaa saa asɛm no kyerɛɛ me a, anka mɛte nka sɛn?—Mateo 7:12.\nƐbɛkyerɛ sɛ mede nidi rema afoforo anaa?—Romafo 12:10.\nSaa bere yi na ɛsɛ sɛ meka anaa?—Ɔsɛnkafo 3:7.\n“Mumfi ahobrɛase mu mmu afoforo sɛ wɔkyɛn mo.”—Filipifo 2:3.\nAfotusɛm yi bɛboa wo ama woanya afoforo ho adwempa. Wunya afoforo ho adwempa nso a, ɛbɛboa wo ama woadwen ansa na woakasa. Sɛ ɛkɔba sɛ woka nea yɛnka ma ɛhaw obi mpo, na wowɔ ahobrɛase a, wobɛpa kyɛw ntɛm ara! (Mateo 5:23, 24) Ɛno akyi no, bɔ mmɔden sɛ wobɛhwɛ wo kasa yiye bere foforo.\n“Sɛ yɛrebɔ nkɔmmɔ na m’ani gye boro so a, ɛyɛ a metaa ka nsɛm a minnwen ho. Nanso sɛ mitumi home me kasa so bɛyɛ anibu du de susuw sɛnea me kasa no bɛka afoforo anaa sɛnea ɛbɛboa afoforo ho a, ɛma mitumi hwɛ me kasa yiye.”—Taylor.\n“Sɛ obi ka asɛm bi ma ɛhaw wo a, ɛyɛ papa sɛ wubesusuw nea ɛma ɔkaa saa no ho. Mpɛn pii no, wobɛhwɛ na wannwen ho, enti wubetumi abu w’ani agu so. Ɛtɔ da nso a, nea ɔkae no anyɛ wo dɛ nanso ebia na nokwasɛm bi wom. Ɛba saa a, ɛsɛ sɛ moka ho asɛm na musiesie mo ntam wɔ odwo so.”—Brandon.\n“Sɛ asɛm a yɛbɛka ama ahaw obi no amma yɛn tirim a, ɛbɛyɛ den sɛ yɛbɛka nea yɛnka. Ɛtɔ da a, ɛsɛ sɛ yɛsesa yɛn adwene wɔ nsɛm bi ho ne sɛnea yehu afoforo. Yɛyɛ saa a, yɛrenkɔka biribi a ɛbɛhaw wɔn.”—Jessica.\nShare Share Adɛn Nti Na Daa Na M’ano Akɔpɛ Asɛm Abrɛ Me Yi?


Yakobo 4 - Nkwa Asem (NA-TWI) | Biblica\nYakobo 4 - Nkwa Asem (NA-TWI)\nBrɛ wo ho ase ma Onyankopɔn\n1Ɔko ne akasakasa a asi mo mu yi fi he? Efi mo ara mo akɔnnɔ a ɛne mo nipadua di asi no. 2 Morepɛ nneɛma bi nanso morentumi nnya, ɛno nti moayɛ mo adwene sɛ mubedi awu. Mo ani abere denneenen repɛ nneɛma bi nanso mo nsa nka, enti akasakasa ne ɔko nam so ba. Nea morehwehwɛ no, mo nsa renka efisɛ, mummisa Onyankopɔn. 3 Na sɛ mubisa koraa nso a, mo nsa renka, efisɛ, mowɔ adwemmɔne. Mubisa nneɛma a ɛyɛ mo akɔnnɔde.\n4 Nnipa a munni gyidi! Munnim sɛ, sɛ mofa wiase adamfo a, na moyɛ Onyankopɔn atamfo? Obiara a ɔpɛ sɛ ɔyɛ wiase adamfo no dan Onyankopɔn tamfo. 5 Mususuw sɛ Kyerɛwsɛm a ɛka se, “Ninkunutwe ahyɛ honhom a Onyankopɔn de ahyɛ yɛn mu no ma” no wɔkaa no kwa? 6 Nanso adom a Onyankopɔn dom yɛn no dɔɔso yiye. Na Kyerɛwsɛm no ka se, “Onyankopɔn siw ahantanfo kwan, na ɔdom ahobrɛasefo.”\n7 Enti momfa mo ho nhyɛ Onyankopɔn ase. Munsiw ɔbonsam kwan, na obeguan afi mo ho. 8 Mommɛn Onyankopɔn, na ɔno nso bɛbɛn mo. Monhohoro mo nsa ho, mo nnebɔneyɛfo! Montew mo koma mu, mo nyaatwomfo! 9 Munni awerɛhow, munsu, na muntwa agyaadwo; momma mo serew nnan su, na mo anigye nnan awerɛhow. 10 Mommrɛ mo ho ase mma Awurade, na ɔbɛma mo so.\nAtemmu ne kɔkɔbɔ\n11 Me nuanom, munnnidi mo ho nseku. Obiara a odi ne nua ho nseku anaa obu ne nua atɛn no, di Mmara no ho nseku. Na sɛ wubu Mmara no atɛn a, na ɛkyerɛ sɛ, afei de wunni Mmara no so na mmom wubu no atɛn. 12 Onyankopɔn nko na ɔma mmara na obu atɛn. Ɔno nko na ogye nkwa na ɔsɛe. Wone hena a wubu wo yɔnko atɛn?\nAhohoahoa ne kɔkɔbɔ\n13 Mo a moka se, “Ɛnnɛ anaa ɔkyena yebetu kwan akɔ kurow bi so akodi afe akɔyɛ adwuma apɛ sika” no, muntie me. 14 Munnim nea ɛbɛto mo ɔkyena: Mote sɛ huruhuro a ɛba mmere tiaa bi na ayera. 15 Asɛm a ɛsɛ sɛ moka ne sɛ, “Sɛ Awurade pɛ a, yɛbɛyɛ eyi anaa eyi.” 16 Nanso mprempren mohoahoa mo ho de mo nsa si mo bo; saa ahohoahoa no nyinaa yɛ bɔne.\n17 Enti nea onim papayɛ na ɔnyɛ no, ɛyɛ bɔne ma no.\nNA-TWI : Yakobo 4


ሆሴዕ 6 NASV – Hosea 6 ASCB | Biblica\nሆሴዕ 6 NASV – Hosea 6 ASCB\nIsrael Nni Ahonu\n1“Mommra, momma yɛnsane nkɔ Awurade nkyɛn.\nWɔatete yɛn mu asinasini\nnanso ɔbɛsa yɛn yadeɛ.\nnanso ɔbɛkyekyere yɛn apirakuro.\n2Nnanu akyiri, ɔbɛma yɛanya ahoɔden;\nnansa so, ɔde yɛn bɛsi yɛn siberɛ\nna yɛanya nkwa wɔ nʼanim.\n3Momma yɛnnye Awurade nto mu;\nmomma yɛn nkɔ so nnye no nto mu.\nSɛdeɛ awia pue da biara no, ɔbɛpue;\nɔbɛba yɛn nkyɛn te sɛ osuo a ɛtɔ awɔberɛ mu\nanaa osutɔberɛ mu nsuo a ɛfɔ asase.”\n4“Ɛdeɛn na mɛtumi de wo ayɛ, Efraim?\nƐdeɛn na mɛtumi de wo ayɛ, Yuda?\nMo dɔ te sɛ anɔpa bɔ,\nɛte sɛ anɔpa bosuo a ɛtu yera.\n5Mede mʼadiyifoɔ twitwaa mo mu asinasini,\nmede mʼanum nsɛm kunkumm mo;\nmʼatemmuo baa mo so sɛ anyinam.\n6Mepɛ ahummɔborɔ na ɛnyɛ afɔrebɔ,\nmepɛ Onyankopɔn ho nimdeɛ sene ɔhyeɛ afɔdeɛ.\n7Wɔabu apam no so sɛdeɛ Adam yɛeɛ.\nWɔanni me nokorɛ wɔ hɔ.\n8Gilead yɛ atirimuɔdenfoɔ kuropɔn\na mogya anammɔn akeka hɔ.\n9Sɛdeɛ akwanmukafoɔ ka ɛkwan mu no\nsaa ara na asɔfo kuo no nso yɛ;\nwɔdi awu wɔ Sekem kwantempɔn so\nyɛ nnebɔne a ɛyɛ animguaseɛ.\n10Mahunu ahodwiredeɛ wɔ Israel fie.\nƐhɔ, Efraim kɔ adwamammɔ mu\nIsrael gu ne ho fi.\n11“Na wo Yuda nso,\nwɔahyɛ otwa berɛ ama wo.\n“Ɛberɛ biara a mede me nkurɔfoɔ ahonya asane ama wɔn,\nASCB : Hosea 6


Yuda akwankyerɛfo ma ɔman no fom kwan (1-15)\nWobu Sion mma mmea a wɔde wɔn ho hyehyɛ mmarima no atɛn (16-26)\n3 Hwɛ! Nokware Awurade asafo YehowaBeyi ade biara a ɛboa Yerusalem ne Yuda no afi hɔ:Aduan ne nsu nyinaa,+ 2 Ɔsabarima ne ɔkofo,Ɔtemmufo ne odiyifo,+ nea nkurɔfo kɔ ne nkyɛn abisa ne ɔpanyin, 3 Aduonum so panyin,+ onuonyamfo, ne ɔfotufo,Nea waben asumansɛm mu ne nea waben kaberɛkyere mu.+ 4 Mɛma mmarimaa ayɛ wɔn so atumfo,Na nea n’adwene nsi pi adi wɔn so. 5 Nnipa bɛhyɛ nnipa so,Obiara bɛhyɛ ne yɔnko so.+ Abarimaa bɛkasa atia ɔpanyin,Na onipahunu de onuonyamfo+ anim atwitwiw fam. 6 Obiara beso ne nua mu wɔ ne papa fi aka sɛ: “Wowɔ ataade, bedi yɛn so. Ma nea adwiriw agu yi mmɛhyɛ w’ase.” 7 Nanso saa da no, ɔbɛka sɛ: “Merenkyekyere mo akuru;*Minni aduan anaa ataade wɔ me fi. Monnyɛ me otumfo wɔ ɔman yi so.” 8 Yerusalem ahintiw,Na Yuda ahwe ase,Efisɛ wɔde wɔn kasa ne wɔn nneyɛe asɔre atia Yehowa;Wɔatew onuonyamfo no anim atua.*+ 9 Wɔn anim yɛbea di adanse tia wɔn,*Wɔbɔ wɔn bɔne dawuru te sɛ Sodom;+Wɔmfa nsie. Wonnue,* efisɛ wɔde mmusu reba wɔn ho so! 10 Monka nkyerɛ atreneefo sɛ ebesi wɔn yiye;Wobenya wɔn nneyɛe so akatua.*+ 11 Ɔbɔnefo nnue! Mmusu bɛba no so,Efisɛ nea ɔde ne nsa ayɛ no, ɛno ara bi na wɔde bɛyɛ no! 12 Me man de, n’ahwɛfo hyɛ no so,Na mmea di no so. Me man, w’akwankyerɛfo ama woafom kwan,Na wɔama w’akwan ayɛ nwonworann.+ 13 Yehowa gyina hɔ sɛ ɔde n’asɛm bɛto gua,Wasɔre sɛ ɔrebebu aman atɛn. 14 Yehowa bebu ne man mpanyimfo ne emu atumfo atɛn. “Moahyew bobefuw* no,Na nneɛma a moawia afi ahiafo nkyɛn no wɔ mo fi.+ 15 Adɛn nti na mopɛtɛw me man,Na mode ahiafo anim twitwiw fam?”+ Awurade Tumfo asafo Yehowa asɛm ni. 16 Yehowa aka sɛ: “Esiane sɛ Sion mma mmea yɛ ahantan,Na wɔnantew momamoma wɔn mmati so,*Na wɔpa wɔn ani akyi, na woyi akyẽa,Na wɔma nkawa a egu wɔn nan gyigye nti, 17 Yehowa nso bɛma Sion mma mmea ti ho atutu akuru,*Na Yehowa ama wɔn moma so ayɛ kwaterekwa.+ 18 Saa da no, Yehowa beyi wɔn afɛfɛde afi wɔn ho:Nankɔn so nkawa ne abotiri ne agude a ɛte sɛ ɔsram,+ 19 Nsomuade, nkapo, ne nkataanim, 20 Abotiri, ne kawa a wɔde to nan, ne abɔso,*Aduhuam ntoa* ne nsɛbɛ, 21 Mpɛtea* ne hwenem nkawa, 22 Adehyetaade atenten, nguguso, nkatakɔnmu, ne sika nkotoku, 23 Nhwehwɛ+ ne nwera ntaade,Abotiri ne nkataanim. 24 “Afei ade a ɛbɔn besi balsam ngo+ ananmu;Hama besi abɔso ananmu;Eti a ɛho apa besi mmɛsa ananmu;+Awerɛhow ntama* besi ataade pa ananmu;+Na kutwã* besi ahoɔfɛ ananmu. 25 Wo mmarima bɛtotɔ sekan ano,Na w’akatakyi awuwu wɔ ɔko mu.+ 26 Kurow no ano apon besu adi awerɛhow,+Ɔbɛtena fam atwa adwo.”+\n^ Anaa “Merenyɛ mo yaresafo.”\n^ Nt., “Wɔatew n’anuonyam anim atua.”\n^ Anaa “bu wɔn fɔ.”\n^ Anaa “Wɔn kra nnue.”\n^ Nt., “Wobedi wɔn nneyɛe so aba.”\n^ Nt., “wɔnantew twetwe wɔn kɔn (wɔn mene).”\n^ Anaa “adɔ ntwom.”\n^ Anaa “abomu.”\n^ Nt., “Akra adan.”\n^ Anaa “Nkawa a yɛde hyɛ nsateaa.”\n^ Kyerɛ sɛ, etwã a nkoa ne nneduafo nya bere a wɔde dade to gya mu hye wɔn de hyɛ wɔn nsow.


A Social Worker, a Catholic, and a Muslim | Bible Changes Lives\nKENKAN WƆ Afrikaans Albanian Amharic Arabic Armenian Bulgarian Cebuano Chinese Mandarin (Simplified) Chinese Mandarin (Traditional) Croatian Czech Danish Dutch English Estonian Ewe Finnish French Georgian German Greek Hiligaynon Hungarian Iloko Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Polish Portuguese Romanian Russian Sepedi Serbian Sesotho (Lesotho) Shona Sinhala Slovak Slovenian Spanish Swedish Tagalog Tsonga Tswana Turkish Twi Ukrainian Vietnamese Xhosa Zulu\nNÁ ASETENA kɔ yiye ma ababaa bi a ɔmfa Onyankopɔn nyɛ hwee; ɛyɛɛ dɛn na obehui sɛ asetena pa bi wɔ baabi? Dɛn na Katolekni aberante bi sua faa owu ho a ɛsesaa n’abrabɔ? Na dɛn na aberante bi a na onhu ɔbra ani so sua faa Onyankopɔn ho a enti ɔbɛyɛɛ Kristoni? Kenkan saa nnipa yi anom asɛm.\n“Mibisaa Me ho Mfe Pii Sɛ, ‘Adɛn Nti na Yɛwɔ Ha?’”—ROSALIND JOHN\nAFE A WƆWOO NO: 1963\nƆMAN A OFI MU: BRITAIN\nTEBEA A NA ƆWOM: NÁ ƆYƐ ADWUMA KƐSE BI\nWɔwoo me wɔ Croydon wɔ South London. Ná yɛyɛ mmofra baakron, na me na na meto so asia. Baabi a m’awofo fi paa ne Caribbean nsuano man bi a wɔfrɛ no St. Vincent. Ná me maame kɔ Metɔdist asɔre. Me de, na mepɛ adesua paa, nanso na m’ani nnye ho sɛ mesua Onyankopɔn ho ade. Edu akwamma bere a, na metaa kɔtena ɔtare bi ho kenkan nhoma pii a makogye afi nhomakorabea.\nMiwiee sukuu mfe bi akyi no, na mepɛ sɛ meboa mmɔborɔwafo. Me ne adwumakuw bi yɛɛ adwuma, na na wɔboa adedamfikyifo ne wɔn a wɔadi dɛm ne wɔn a ɛyɛ den sɛ wobesua ade ate ase. Afei mekɔɔ sukuupɔn kosuaa apɔwmuden ho ade. Miwiee sukuu no, minyaa dibea akɛse, na mifii ase dii yiye wɔ asetenam. Me ara na na meyɛ m’adwuma, na na nkurɔfo bɛfa me ma meyɛ adwuma ma wɔn, enti nea na mihia ara ne me kɔmputa ketewa ne Intanɛt. Ná metaa tu kwan kɔ amannɔne kodi mmere kakra; ná mewɔ hotɛl fɛfɛ bi a mepɛ hɔ tena paa, na na baabi kama bi wɔ hɔ a mekɔ ma wɔtwetwe me na meteɛteɛ m’apɔw mu. Ɛyɛɛ me sɛ biribiara nhia me bio. Ne nyinaa mu no, me werɛ amfi onnibiefo.\nAde biako a midwen ho mfe pii ne sɛ, ‘Adɛn nti na yɛwɔ ha, na yɛbɛyɛɛ dɛn wɔ wiase?’ Nanso manyɛ m’adwene da sɛ mɛhwehwɛ mmuae no wɔ Bible mu. Ná me nua Margaret abɛyɛ Yehowa Dansefo, enti afe 1999 mu no, da bi, mewɔ hɔ ara na ɔne n’adamfo bi a ɔno nso yɛ Ɔdansefo bɛsraa me, na n’adamfo no tew n’anim maa me. Nea mihui ara ne sɛ mapene so sɛ n’adamfo no ne me mmesua Bible, nanso mannya nkɔso ntɛm efisɛ na m’adwuma ne m’asetena gye me bere pii.\nAfe 2002 ahohuru bere mu na mitu kɔtenaa England anafo fam. Ɛhɔ na mekɔɔ sukuupɔn bi sɛ merekosua ade anya abodin kɛse wɔ nnipa asetena mu nsɛm mu. Me ne me babarima fii ase kɔɔ Ahenni Asa so ntɛmntɛm kyɛn kan no. Ɛwom sɛ na m’ani gye nhomasua a ɛkɔ akyiri ho de, nanso Bible a na meresua no ma mihuu nea ɛma nnipa hu amane ne nea ebeyi nnipa amanehunu afi hɔ. Mihui sɛ asɛm a ɛwɔ Mateo 6:24 no yɛ nokware sɛ, wuntumi nsom awuranom baanu. Onyankopɔn ne ahonyade, na ɛsɛ sɛ miyi biako. Mihui sɛ ɛsɛ sɛ meyɛ nea ehia ansa na mayɛ nea ɛfata.\nAfe 2001 mu no, na Yehowa Adansefo bi hyiam wɔ obi fie sua nhoma a wɔato din Is There a Creator Who Cares About You? * no, na na metaa kɔ bi. Mibegye dii paa sɛ Ɔbɔadeɛ Yehowa nko ara na obetumi ayi adesamma haw afi hɔ. Nanso wɔkyerɛkyerɛɛ me wɔ sukuupɔn sɛ ɛnyɛ Ɔbɔadeɛ biara na ɔma yɛn ani gye wɔ wiase. Ɛyɛɛ me abufuw pii. Mekɔɔ sukuupɔn no asram abien pɛ no, migyaee, na misii m’adwene pi sɛ mede me bere pii bɛsom Onyankopɔn.\nBible mu asɛm a ɛboaa me paa ma mesesaa m’abrabɔ ne Mmebusɛm 3:5, 6. Ɛhɔ ka sɛ: “Fa wo koma nyinaa to Yehowa so, na mfa wo ho ntweri w’ankasa ntease. Hu no w’akwan nyinaa mu, na ɔno na ɔbɛma w’akwan ateɛ.” Bere a misuaa ɔdɔ Nyankopɔn no ho ade pii no, mihui sɛ mfaso wɔ so sen ahonyade ne abodin biara a sukuupɔn de bɛma me. Bere a misuaa Yehowa adwene a ɔde bɔɔ asase ne sɛnea Yesu de ne ho bɔɔ afɔre maa yɛn no, ɛmaa me ho peree me sɛ mede me ho nyinaa bɛma Ɔbɔadeɛ no. Mebɔɔ asu April 2003. Efi saa bere no, mifii ase yɛɛ me ho awiɛmfoɔ.\nMe ne Yehowa ayɔnkofa no de, hwee ne no nsɛ. Yehowa a mabehu no no ama manya asomdwoe ne akomatɔyam pii. Afei nso, Onyankopɔn nokware asomfo a me ne wɔn bɔ no ma minya anigye kɛse.\nNea misua fi Bible mu ne Kristofo nhyiam ase no ma mete nneɛma pii ase daa. Ɛyɛ me anigye sɛ meka me gyidi ho asɛm kyerɛ afoforo. Seesei ɛno ne adwuma a mereyɛ. Ɛno na ɛma mitumi boa nkurɔfo ma wonya asetena pa seesei na wonya anidaso sɛ wobetumi anya daa nkwa wɔ wiase foforo no mu. Efi June 2008 no, mabɛyɛ bere nyinaa somfo a mede bere pii ka asɛmpa no. M’ani gye, na mewɔ akomatɔyam pii sen kan no koraa. Mahu nea ɛma nnipa ani gye wɔ asetena mu, na ɛno nti meda Yehowa ase pii.\n“M’adamfo no Wu no Bubuu Me.”—ROMAN IRNESBERGER\nAFE A WƆWOO NO: 1973\nƆMAN A OFI MU: AUSTRIA\nTEBEA A NA ƆWOM: NÁ ƆTOW KYAKYA\nWɔtetee me wɔ Austria kurow ketewa bi a wɔfrɛ no Braunau mu. Ná ɛhɔ yɛ asikafo mu, na na nsɛmmɔnedi nnɔɔso wɔ hɔ. Ná m’awofo yɛ Katolekfo, enti Katoleksom na wɔde tetee me.\nAsɛm bi sii me mmofraberem, na ɛkaa me paa. Afe 1984 mu, bere a madi mfe 11 no, me ne me yɔnko berɛbo bi kɔbɔɔ bɔɔl. Saa da no ara awia na onyaa kar akwanhyia wui. M’adamfo no wu no bubuu me pasaa. Akwanhyia no sii mfe pii akyi no, mibisaa me ho sɛ, sɛ yewu a ɛhe koraa na yɛkɔ?\nMiwiee sukuu no, na meyɛ anyinam nkanea ho adwuma. Ná kyakyatow adidi mu me ara ma mede sika pii gu so, nanso na me ho nkyere me sikasɛm mu. Ná mesɛe m’adagyew pii wɔ agodi ho na m’ani begyee nnwom a ano yɛ den ho (nea wɔfrɛ no heavy metal ne punk rock no). Disko ne apontow de, na mefa no kwa. Anigyede ne ɔbrasɛe nko ara na na mewom, nanso na wiase nyɛ me dɛ.\nAfe 1995 no, Ɔdansefo bi a n’ani afi bɛbɔɔ me pon mu, na ɔde nhoma bi kyerɛɛ me a na nhoma no ka Bible no adwene wɔ asɛmmisa yi ho, Nnipa wu a, ɛhe na wɔkɔ? Ná m’adamfo no wu no da so haw me paa, enti migyee nhoma no. Ɛnyɛ baabi a ɛka owu ho mu asɛm no nko ara na mekenkanee na mmom mekenkanee nhoma no nyinaa!\nNea mekenkanee no ma minyaa owu ho nsɛm a na mibisa no ho mmuae. Misuaa nneɛma pii nso kaa ho. Esiane sɛ wɔtetee me wɔ Katolek som mu nti, Yesu na na migye no di paa. Nanso Bible no a misua kɔɔ akyiri no boaa me ma me ne Yesu Agya Yehowa Nyankopɔn bɛyɛɛ adamfo paa. Mibehui sɛ Yehowa mfa ne ho nsɛm nsie nnipa, na mmom ɔma wɔn a wɔhwehwɛ n’akyi kwan no nyinaa hu no. (Mateo 7:7-11) Mihui sɛ Yehowa wɔ atenka. Mesan hui sɛ odi ne bɔhyɛ so bere nyinaa. Ɛno boaa me ma medɔɔ Bible nkɔmhyɛ ne sɛnea ɛbam no mu asukɔ. Nea misuae no ma minyaa Onyankopɔn mu gyidi kɛse.\nAnkyɛ na mihui sɛ Yehowa Adansefo nkutoo na wɔayi wɔn yam pɛ sɛ wɔboa nkurɔfo ma wɔte Bible no ase. Mihuu kyerɛw nsɛm a na ɛwɔ Adansefo no nhoma mu no, na mekenkanee ne nyinaa wɔ me Katolek Bible no mu. Bere a mehwehwɛɛ mu kɔɔ akyiri no, mibehui sɛ ɛno ne nokware no.\nBible a misuae no kyerɛɛ me sɛ Yehowa pɛ sɛ mebɔ me bra sɛnea wakyerɛ. Nea mekenkan fii Efesofo 4:22-24 no ma mihui sɛ ɛsɛ sɛ miyi me “nipasu dedaw” a ɛne me “kan abrabɔ” hyia no gu na mehyɛ “nipasu foforo a wɔbɔɔ no sɛnea Onyankopɔn pɛ” no. Enti migyaee ɔbra bɔne a na mewɔ mu no. Mihui nso sɛ ɛsɛ sɛ migyae kyakyatow no efisɛ ɛhyɛ adedodowpɛ ne adifudepɛ ho nkuran. (1 Korintofo 6:9, 10) Mihui sɛ, sɛ metumi ayɛ saa nsakrae no de a, gye sɛ me ne me nnamfo dedaw no gyae bɔ na mefa nnamfo foforo a wɔn nso pɛ sɛ wɔyɛ nea eye.\nNsakrae no anyɛ mmerɛw koraa. Nanso mifii ase kɔɔ nhyiam wɔ Adansefo no Ahenni Asa so na minyaa nnamfo foforo wɔ asafo no mu. Metoaa so suaa Bible no wɔ fie a obiara ammoa me. Ɛno ma migyaee nnwom a na mitie no sesaa botae a na esi m’ani so no, na mifii ase siesiee me ho yiye. Mebɔɔ asu afe 1995 bɛyɛɛ Yehowa Dansefo.\nSeesei manya adwene a ɛfata wɔ sika ne ahonyade ho. Bere bi na me bo nkyɛ fuw, nso seesei de, mewɔ abotare. Afei nso, nea ebesi daakye nyɛ me adwennwene bio.\nƐyɛ me dɛ sɛ meka nnipa a wofi amanaman mu resom Yehowa no ho. Obiara wɔ ne haw, nanso wogu so de nokwaredi resom Onyankopɔn. M’ani agye paa ma enti seesei mede me bere ne m’ahoɔden nyinaa som Yehowa de bi yɛ nkurɔfo papa na memfa nyɛ nea me ara mepɛ.\n“Afei de, M’asetena Abɛyɛ Papa.”—IAN KING\nƆMAN A OFI MU: ENGLAND\nTEBEA A NA ƆWOM: NÁ ONHU ƆBRA ANI SO\nWɔwoo me wɔ England, nanso midii bɛyɛ mfe ason no, yɛn abusua no tu kɔtenaa Australia. Baabi a yɛtenae wɔ Queensland, Australia no, wɔfrɛ hɔ Gold Coast, na ɛhɔ yɛ baabi a ahɔho taa kɔhwehwɛ hɔ. Ná yɛnyɛ asikafo, nanso na biribiara nhia yɛn.\nƐwom, manhu ohia, nanso na minni anigye. Ná minhu ɔbra ani so koraa. Ná me papa nom nsã paa. Sɛnea na ɔpɛ nsã ne nea na ɔde yɛ me maame nti, na mempɛ n’asɛm. Akyiri yi, mibehui sɛ bere a ɔyɛ ɔsraani wɔ Malaya no, nneɛma a ɔfaa mu no nti na na ɔyɛ n’ade saa, na ɛno na ɛma metee n’ase kakra.\nBere a mewɔ ntoaso sukuu no, mifii ase wee nsã. Midii mfe 16 no, migyaee sukuu kɔdɔm po so asraafokuw. Mifii ase nom nnubɔne nkakrankakra, na akyiri yi, tawanom kaa me hɔ. Eduu baabi no, na mede nsã ayɛ aduan. Ahyɛase no de, na nnawɔtwe awiei na mewe nsã no, nanso eduu baabi no, na ayɛ daa-sram.\nMidii bɛyɛ mfe 20 no, mibenyaa adwene sɛ Onyankopɔn nni hɔ. Mibisaa me ho sɛ, ‘Onyankopɔn wɔ hɔ a, ɛnde adɛn nti na ɔma nnipa hu amane na wowu?’ Mekyerɛw anwensɛm mpo de kyerɛe sɛ bɔne a ɛrekɔ so wɔ wiase no nyinaa fi Onyankopɔn.\nMidii mfe 23 no, migyaee sraadi no. Ɛno akyi no, meyɛɛ nnwuma pii, na mituu kwan mpo kɔɔ amannɔne kodii afe, nanso emu biara amma m’ani annye. Ná biribiara nka me sɛ memfa botae bi nsi m’ani so. Biribiara anyɛ me fɛ. Ná ɛho nhia me sɛ menya m’ankasa me fie anaa adwuma pa anaa dibea biara wɔ adwuma mu. Minya me nsã nom na minya nnwom tie a, minnwen hwee bio.\nMekae bere bi a ɛbaa me komam paa sɛ mehu nea enti a yɛbaa wiase. Saa bere no na mewɔ Poland; mewɔ hɔ no, mekɔɔ Auschwitz nneduaban a wɔyɛɛ nneɛma bɔne paa wɔ hɔ no kɔhwehwɛɛ hɔ. Ná makenkan atirimɔdensɛm a ɛkɔɔ so wɔ hɔ no ho asɛm. Nanso bere a mikoduu hɔ a mihuu sɛnea nneduaban no sõ no, me werɛ howee paa. Mante ase sɛ onipa tumi yɛ ne yɔnko nipa aninyanne saa. Bere a menam nneduaban no mu nyinaa na meretew nusu, na mibisae sɛ, ‘Adɛn?’\nAfe 1993 a na mifi amannɔne aba no, mifii ase kenkan Bible de hwehwɛɛ me nsɛmmisa ho mmuae. Ankyɛ na Yehowa Adansefo baanu bi bɛbɔɔ me pon mu, na wɔtoo nsa frɛɛ me sɛ memmra nhyiam bi a wɔrebɛyɛ wɔ agodibea bi a ɛbɛn hɔ. Mekɔe.\nNá mekɔhwɛɛ agoru bi wɔ agodibea hɔ nkyɛe, nanso nea mihui wɔ nhyiam yi ase de, na ɛyɛ soronko koraa. Mihui sɛ Adansefo no bu ade, na wɔasiesie wɔn ho yiye, na wɔn mma nso nyɛ basabasa. Afei nso eduu awia ahomegye bere no, mihuu biribi maa me ho dwiriw me. Adansefo bebree tenaa agoprama no so didii, nanso bere a wowiei a wɔsan kɔtenaa ase no, manhu wura biako mpo wɔ prama no so! Ade biako a ɛyɛɛ me fɛ paa ne sɛ na mihu sɛ wɔwɔ biribi a merehwehwɛ—akomatɔyam ne asomdwoe. Menkae kasa a saa da no wɔmae no biako mpo, nanso suban a Adansefo no daa no adi no kaa me koma paa.\nSaa anwummere no, mekaee me sewaa ba bi a na ɔkenkan Bible na osua ɔsom pii ho ade. Mfe bi a atwam no, ɔka kyerɛɛ me sɛ Yesu aka sɛ nea yɛde behu nokware asomfo ne wɔn aba. (Mateo 7:15-20) Meyɛe sɛ mɛhwehwɛ nea ɛma Adansefo no yɛ soronko saa no. Saa bere no ne bere a edi kan wɔ m’asetena mu a minyaa awerɛhyem ne anidaso kakra.\nNnawɔtwe a edi hɔ no, Adansefo baanu a wɔtoo nsa frɛɛ me baa nhyiam no ase no san bae. Wɔkae sɛ wɔpɛ sɛ wɔne me yɛ Bible adesua, na mepenee so. Mifii ase ne wɔn kɔɔ Kristofo nhyiam nso.\nMigu so resua Bible no, Onyankopɔn ho adwene a mewɔ no sesae koraa. Mibehui sɛ ɛnyɛ ɔno na ɔde bɔne ne amanehunu ba, na ɔno mpo, nneɛma bɔne a nnipa yɛ no ma ne werɛ how. (Genesis 6:6; Dwom 78:40, 41) Meyɛɛ m’adwene sɛ mɛbɔ mmɔden sɛ menyɛ biribiara mfa nhyɛ Yehowa awerɛhow. Ná mepɛ sɛ mema ne koma ani gye. (Mmebusɛm 27:11) Migyaee asanom ne tawanom, na migyaee brabɔne. March 1994 na wɔbɔɔ me asu ma mebɛyɛɛ Yehowa Dansefo.\nManya anigye ne akomatɔyam paa. Seesei de, memfa me ho nto nsã so mfa nni me haw ho dwuma bio. Mmom no, masua sɛ mede me dadwen bɛto Yehowa so.—Dwom 55:22.\nMfe du ni a maware Ɔdansefo bea hoɔfɛfo bi a wɔfrɛ no Karen, na mewɔ abanoma bi a ne ho yɛ fɛ a wɔfrɛ no Nella. Yɛn baasa nyinaa ani gye Kristofo som adwuma no ho, enti yɛboa nkurɔfo ma wosua Onyankopɔn ho ade. Afei de, m’asetena abɛyɛ papa.\n^ nky. 11 Yehowa Adansefo na wotintimii.\nBible Tumi Sesa Nnipa—November 2012\nText Baabi a wubetumi atwe nneɛma akenkan ƆWƐN-ABAN November 2012


Matteo 20 PEV – Mateo 20 ASCB | Biblica\nMatteo 20 PEV – Mateo 20 ASCB\nAfuom Adwumayɛfoɔ Ho Abɛbuo\n1Yesu sane buu wɔn ɛbɛ foforɔ bi sɛ, “Ɔsoro Ahennie te sɛ okuafoɔ bi a ɔfirii adi anɔpa bi, sɛ ɔrekɔhwehwɛ nnipa abɔ wɔn paa. 2Ne nsa kaa apaafoɔ no, ɔne wɔn hyehyɛɛ sɛ ɔbɛma wɔn ɛda koro adwuma so akatua.\n3“Ankyɛre ɔfirii adi bio kɔhunuu nnipa bi nso, sɛ wɔgyinagyina hɔ a wɔnyɛ hwee na wɔrehwehwɛ obi ama wabɔ wɔn paa. 4Ɔfaa wɔn nso de wɔn kɔɔ nʼafuo no mu. Ɔka kyerɛɛ wɔn nso sɛ, ɔbɛma wɔn ɛda koro adwuma so akatua.\n5“Ɔsane kɔɔ owigyinaeɛ ne nnɔnmiɛnsa ɛberɛ mu kɔbɔɔ nnipa foforɔ paa ne wɔn yɛɛ nhyehyɛeɛ korɔ no ara bi. 6Ɔsane firii adi bɛyɛ nnomum berɛ mu, kɔhunuu sɛ nnipa bi gyinagyina hɔ. Ɔbisaa wɔn sɛ, ‘Adɛn enti na ɛda mu yi nyinaa mogyinagyina ha a monyɛ hwee?’\n7“Wɔyii ano sɛ, ‘Obi mmɛbɔɔ yɛn paa.’\n“Ɛhɔ ara na ɔka kyerɛɛ wɔn sɛ, ‘Ɛnneɛ monkɔka apaafoɔ a wɔreyɛ adwuma wɔ mʼafuom no ho.’\n8“Ɛduruu anwummerɛ no, ɔfrɛɛ deɛ ɔtua nʼapaafoɔ no ka no ka kyerɛɛ no sɛ, ‘Hwɛ na tua wɔn ka, firi wɔn a wɔbaa akyire no so kɔsi wɔn a wɔbaa kane no so.’\n9“Apaafoɔ a ɔfaa wɔn akyire no nyinaa, ɔtuaa wɔn ɛda koro apaabɔdeɛ. 10Wɔn a wɔfaa wɔn kane no nso baeɛ. Wɔsusuu sɛ wɔbɛnya sika a ɛboro wɔn a ɔfaa wɔn akyire no deɛ no so. Nanso, wɔn nso, ɔtuaa wɔn sɛdeɛ ɔtuaa wɔn a wɔbaa akyire no ara pɛ. 11Wɔn nsa kaa wɔn apaabɔdeɛ no, anyɛ wɔn dɛ. 12Wɔka kyerɛɛ afuowura no sɛ, ‘Nnipa a wɔbaa akyire no yɛɛ adwuma dɔnhwereɛ baako pɛ, nso yɛn a yɛyɛɛ adwuma firi anɔpa ma owia hyee yɛn no, womaa yɛne wɔn nyinaa akatua pɛ.’\n13“Ɔbuaa wɔn mu baako sɛ, ‘Damfo, menyɛɛ wo bɔne biara. Me ne wo anni ano sɛ, mɛma wo ɛda koro adwuma so akatua anaa? 14Fa sika a wo nsa aka no na kɔ. Ɛfiri me pɛ mu na meretua wɔn a wɔbaa kane ne wɔn a wɔbaa akyire no nyinaa ka pɛ. 15Mmara bi si me ho ɛkwan sɛ mede me sika yɛ deɛ mepɛ? Anaasɛ mʼayamyɛ enti na wʼani abere yi?’\n16“Asɛm a Yesu ka de wieeɛ ne sɛ, ‘Saa ara na wɔn a wɔdi akyire no bɛdi ɛkan, na wɔn a wɔdi ɛkan no nso bɛdi akyire.’ ”\nYesu Hyɛ Ne Owuo Ho Nkɔm Bio\n17Yesu siim sɛ ɔrekɔ Yerusalem no, ɔde nʼasuafoɔ no kaa ne ho. 18Wɔrekɔ no, ɔtwee nʼasuafoɔ no gyinaa nkyɛn baabi ka kyerɛɛ wɔn sɛ, “Yɛrekɔ Yerusalem. Wɔbɛyi me ama asɔfoɔ mpanin ne twerɛsɛm no akyerɛkyerɛfoɔ, na wɔabu me kumfɔ. 19Wɔde me bɛhyɛ Roma aban nsa, na wɔadi me ho fɛw, abɔ me asɛnnua mu, na ne nnansa so no, mɛsɔre afiri awufoɔ mu.”\nMaame Bi Abisadeɛ\n20Sebedeo mma Yakobo ne Yohane ne wɔn maame baa Yesu nkyɛn. Ɔbaa yi de adesrɛdeɛ bi bɛtoo Yesu anim.\n21Yesu bisaa no sɛ, “Ɛdeɛn na wopɛ sɛ menyɛ mma woɔ?”\nƆbuaa no sɛ, “Mepɛ sɛ, sɛ wokɔ wʼahennie mu a, me mma baanu yi mu baako tena wo nifa so, na ɔbaako nso tena wo benkum so.”\n22Nanso, Yesu ka kyerɛɛ no sɛ, “Wonnim deɛ worebisa no.” Afei, ɔdanee ne ho bisaa Yakobo ne Yohane sɛ, “Mobɛtumi anom kuruwa a merebɛnom ano no bi anaa?”\nWɔbuaa no sɛ, “Yɛbɛtumi!”\n23Yesu ka kyerɛɛ wɔn sɛ, “Me kuruwa ano deɛ, mobɛtumi anom, nanso menni tumi sɛ meyi wɔn a wɔbɛtena me nifa anaa me benkum so. Saa afa no wɔ hɔ ma wɔn a mʼagya ayi wɔn no.”\n24Asuafoɔ edu a aka no tee deɛ Yakobo ne Yohane akɔbisa no, wɔn bo fuiɛ. 25Yesu frɛɛ wɔn nyinaa ka kyerɛɛ wɔn sɛ, “Monim sɛ ahene ne atumfoɔ di wɔn a wɔhyɛ wɔn ase no so. Saa ara nso na wɔn a wɔdi wɔn so no nso di afoforɔ so. 26Nanso, mo deɛ, ɛnte saa wɔ mo mu. Mmom, obiara a ɔpɛ sɛ ɔyɛ kɛse wɔ mo mu no, ɛsɛ sɛ ɔyɛ mo ɔsomfoɔ. 27Obiara a ɔpɛ sɛ ɔyɛ ɔkannifoɔ wɔ mo mu no, ɔnyɛ mo akoa. 28Onipa Ba no amma sɛ wɔnsom no, na mmom ɔbɛsomoeɛ, na ɔde ne ɔkra too hɔ sɛ agyedeɛ maa nnipa nyinaa.”\nAnifirafoɔ Baanu Hunu Adeɛ\n29Yesu ne nʼasuafoɔ firi Yeriko rekɔ no, nnipadɔm tu dii wɔn akyi. 30Wɔrekɔ no, wɔkɔfaa baabi a anifirafoɔ baanu bi teteɛ. Anifirafoɔ yi tee sɛ Yesu retwam no, wɔteateaam sɛ, “Awurade, Dawid Ba, hunu yɛn mmɔbɔ!”\n31Nnipadɔm a wɔdi Yesu akyi no teateaa wɔn sɛ wɔmmua wɔn ano. Nanso, anifirafoɔ no kɔɔ so teateaam sɛ, “Awurade, Dawid Ba, hunu yɛn mmɔbɔ!”\n32Yesu duruu deɛ wɔteteɛ hɔ no, ɔgyina, bisaa wɔn sɛ, “Ɛdeɛn na mopɛ sɛ meyɛ ma mo?”\n33Wɔka kyerɛɛ no sɛ, “Awurade, yɛpɛ sɛ yɛhunu adeɛ!”\n34Anifirafoɔ no yɛɛ Yesu mmɔbɔ. Ɔde ne nsa kekaa wɔn ani, na prɛko pɛ, wɔhunuu adeɛ, na wɔdii nʼakyi.\nASCB : Mateo 20


Asomafo 20 NA-TWI;NIV - Paulo fi Efeso - Basabasayɛ yi akyi - Bible Gateway\nAsomafo 19Asomafo 21\nAsomafo 20 Nkwa Asem (NA-TWI)\n20 Basabasayɛ yi akyi no, Paulo frɛɛ asuafo no kaa nsɛm de hyɛɛ wɔn nkuran, kraa wɔn fii hɔ kɔɔ Makedonia. 2 Okyinkyin saa amantam no mu tuu asuafo no fo de hyɛɛ wɔn nkuran. Afei, obeduu Hela. Odii hɔ abosom abiɛsa. 3 Bere a ɔresiesie ne ho akɔ Siria no, ɔtee sɛ Yudafo no abɔ ne ho pɔw; enti ɔsan n’akyi kɔfaa Makedonia kɔe.


Забур 149 CARS - Nnwom 149 ASCB\nMonto dwom foforɔ mma Awurade,\nmonkamfo no wɔ ahotefoɔ asafo mu.\n2Ma Israel ani nnye ne Yɛfoɔ mu.\nMa Sion mma ani nnye wɔn Ɔhene mu.\n3Ma wɔmfa asa nkamfo ne din\nna wɔmfa sankuo ne akasaeɛ nto dwom mma no.\n4Na Awurade ani sɔ ne nkurɔfoɔ;\nɔde nkwagyeɛ kyɛ hyɛ ahobrɛasefoɔ.\n5Momma ahotefoɔ nni ahurisie wɔ animuonyam yi mu;\nna wɔnto ahosɛpɛ dwom wɔ wɔn mpa so.\n6Onyankopɔn nkamfo nhyɛ wɔn anomu\nna ɛnyɛ akofena anofanu wɔ wɔn nsam,\n7sɛ wɔmfa ntɔ werɛ wɔ amanaman no so\nne dadeɛ mpɔkyerɛ ngu wɔn atitire,\n9sɛ wɔmfa mmu atɛn sɛdeɛ wɔatwerɛ atia wɔn no.\nYei ne nʼahotefoɔ nyinaa animuonyam.\nASCB : Nnwom 149


Yesu Maa Yesaia Nkɔmhyɛ Baa Mu | Yesu Asetena\nNNIPAKUW KYEREE YESU SO\nBere a Yesu tee sɛ Farisifo ne Herode akyitaafo no abɔ ne ho pɔ sɛ wɔbɛku no no, ɔne n’asuafo no kɔɔ Galilea Po no ho. Nnipakuw kɛse fi mmeae pii kɔɔ ne nkyɛn; wɔn mu bi fi Galilea, Tiro ne Sidon nkuro a ɛwɔ mpoano, nkuro a ɛwɔ Yordan Asubɔnten nifa so, Yerusalem, ne nkuro a ɛwɔ Idumea mantam mu wɔ anafo fam. Yesu fii ase saa wɔn mu ayarefo no pii yareɛ. Enti wɔn a na wɔn yareɛ mu yɛ den no deɛ, wɔantwɛn sɛ Yesu mmra wɔn nkyɛn mmɛsa wɔn yareɛ; wɔn mmom pere de wɔn nsa kɔkaa Yesu.—Marko 3:9, 10.\nNá nkurɔfo no dɔɔso ara ma wɔkyeree Yesu so. Enti ɔka kyerɛɛ n’asuafo no sɛ wɔmpɛ korow ketewaa bi mma no sɛnea ɛbɛyɛ a ɔbɛtumi ahare akɔ po no so kakra. Afei nso sɛ ɔwɔ po no so a, ɔbɛtumi atena korow no mu akyerɛkyerɛ nkurɔfo anaa wahare afiri hɔ akɔ baabi foforo akɔyɛ ne som adwuma no.\nOsuani Mateo huu sɛ Yesu som adwuma no maa nkɔmhyɛsɛm bi a “wɔnam odiyifoɔ Yesaia so kaeɛ no” baa mu. (Mateo 12:17) Ɛyɛ nkɔmhyɛ bɛn?\n“Hwɛ! M’akoa a mayi no, deɛ medɔ no a me kra agye no atom! Mede me honhom bɛgu ne so, na ɔbɛma amanaman no ahunu atɛntenenee pefee. Ɔne obi renham na ɔrenteateam, na obiara rente ne nne mmɔnten so. Ɔremmu demmire a abuka biara mu, na ɔrennum ntomaban biara a ayɛ wisiwisi kɔsi sɛ ɔbɛbu atɛntenenee nkonim mu. Nokorɛm no, amanaman de wɔn ani bɛto ne din so.”—Mateo 12:18-21; Yesaia 42:1-4.\nYesu ne Onyankopɔn ba a ɔdɔ no na wagye no atom. Yesu daa nokware atɛntrenee adi efisɛ saa bere no, na atoro som mu atetesɛm akata so. Ná Farisifo no kyerɛkyerɛ Onyankopɔn Mmara sɛnea wɔn ara pɛ. Enti sɛ obi yare Homeda mpo a, na wɔmmoa no. Yesu boaa nkurɔfo ma wɔdee wɔn ho fii atetesɛm a ɛmfata no ho de daa Onyankopɔn atɛntrenee adi. Ɛma ɛdaa adi sɛ Onyankopɔn honhom wɔ ne so. Ɛno nti, na nyamesom mpanimfoɔ no pɛ sɛ wɔkum no. Awerɛhosɛm bɛn ni!\nBere a Bible kaa sɛ “ɔne obi renham na ɔrenteateam, na obiara rente ne nne mmɔnten so” no, dɛn na na ɛkyerɛ? Yesu saa nkurɔfo yareɛ no, ɔbɔɔ wɔn ano sɛ “wɔmmma nkurɔfoɔ nnhunu onipa korɔ a ɔyɛ,” na wamma ahonhommɔne no nso anka ne ho asɛm. (Marko 3:12) Ná Yesu mpɛ sɛ wɔbɛbɔ ne ho dawuru akyerɛ nkurɔfo aka nea ɛwom ne nea ɛnnim nyinaa.\nBio nso, Yesu kaa awerɛkyekyesɛm kyerɛɛ wɔn a wɔte sɛ demmire a abuka na ɛreyɛ abu. Ná saafo no te sɛ ntomaban wisiwisi a adum awie koraa ne sa. Yesu ammu demmire a abuka no mu, na ntomaban a ayɛ wisiwisi no nso, wannum no. Mmom no, ɔde ɔdɔ ne ayamhyehye pagyaa ahobrɛasefo. Yesu ne obi a amanaman no bɛtumi de wɔn werɛ ahyɛ ne mu ampa!\nƐkwan bɛn na Yesu faa so maa wɔhuu atɛntenenee nanso wamma nkurɔfo ante ne nka?\nHwannom na na wɔte sɛ demmire a abuka ne ntomaban a ayɛ wisiwisi? Sɛn na Yesu yɛɛ wɔn?


Ohia ne Adedamfikyiri—Mmoa ne Ano Aduro\nKENKAN WƆ Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lingala Lithuanian Luvale Macedonian Malagasy Myanmar Norwegian Polish Portuguese Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Tswana Turkish Twi Ukrainian Vietnamese Xhosa Zulu\nAnidaso Wɔ Hɔ Ma Ahiafo ne Adedamfikyiri\nJoe te United States, na kan no na ɔyɛ sogyani. Ɔhaw a ɛtoo ɔne n’abusua maa ɔyɛɛ adedamfikyiri bɛyɛ mfe 18. Ɛduu baabi no, ɔfii ase kɔɔ nwomakorabea bi a ɛwɔ ne mpɔtam. Na Joe taa ne ɔbaa a ɔhwɛ hɔ no bɔ nkɔmmɔ. Saa nkɔmmɔ no sesaa n’asetena koraa.\nAberante bi a wɔfrɛ no Martín nso te Argentina. Na ɔnni anidaso biara wɔ asetenam, na na ɔnhu nea enti a ɔte ase. Ɛnneɛ, ɛhe na na ɔbɛnya anidaso? Ɔtu fii fie kɔtenaa mpoano baabi. Nanso saa a ɔyɛe no ammoa no; mmom ɛmaa ɔhaw no yɛɛ kɛse. Afei ɔde nisuo srɛɛ Onyankopɔn sɛ: “Sɛ wowɔ hɔ ampa a, ɛnneɛ mesrɛ wo ma menhu wo.” Dɛn na ɛfii mu bae? Yɛbɛhu akyiri yi.\nƐDƐN na ɛma nnipa bi yɛ adedamfikyiri? Ebinom wɔ hɔ a, ɔhaw bi a ɛtoo wɔn na awiewie wɔn saa, sɛnea ɛtoo Joe no. Afoforo deɛ, asetena afono wɔn, na wɔpɛ sɛ wotu fi fie kɔhyɛ baabi koom sɛnea Martín yɛe no. Ebinom nso wɔ hɔ a ohia, atoyerɛnkyɛm, basabasayɛ, nnubɔne, asaborɔ, anaa adwenemhaw na ama wɔdeda mfikyiri. Baabi wɔ hɔ a, adwuma nni hɔ na adan boɔ nso yɛ den.\nKan no na yɛsusu sɛ aman a ahia wɔn anaa akokoakoko asi wɔ so na nnipa pii nni baabi da. Nanso sɛnea Ɔbenfo Paul Toro kae no, “aman a wɔdi yie mpo, nnipa bebree wɔ hɔ a wɔdeda mmɔnten.” * Aman a ɛte saa mu no, aban no ntumi nhwɛ ahiafo sɛnea ɛsɛ. Enti bere a wɔn a wɔdi yie renya sika pii no, na ohia redosa wɔn a wɔnni bi.\nNnipa pii dwene wɔn daakye ho. Nanso biribi wɔ hɔ a aboa ebinom ma enti wɔnnwennwene pii. Ɛyɛ dɛn? Wɔahu nea Bible ka fa yɛn daakye ho. Yɛbɛka ho asɛm seesei ara. Nanso asɛm no ne sɛ nnɛ mpo, Bible no boa ma yɛnya asetena pa. Emu afotu ma yɛtumi toto yɛn sikasɛm yie na yɛnya akwahosan pa. Joe ne Martín di wei ho adanse.\nBIBLE SESAA NO KORAA\nCindi ne ɔbaa a yɛkaa ne ho asɛm sɛ na Joe ne no bɔ nkɔmmɔ wɔ nwomakorabea no. Cindi kaa sɛ, “Mehuu sɛ Joe di ne ho ni, ɔbrɛ ne ho ase, na n’adwenem da hɔ.” Cindi yɛ Yehowa Danseni, enti na ɔtaa ma Joe Ɔwɛn-Aban ne Nyan! Afei nso ɔtoo nsa frɛɛ no kɔɔ Kristofo nhyiam bi. Bere a ɔkɔe no, Adansefo no gyee no fɛw so, enti daa na ɔkɔ. Ɔmaa kwan maa ɔbarima bi a ɔwɔ asafo no mu ne no suaa Bible.\nBible ama Joe anim aba nyam\nNea Joe suae no kyekyee ne werɛ paa, na ɔfii ase de Bible mu asɛm bɔɔ ne bra. Ná wei nna fam, efisɛ na ɛsɛ sɛ ɔyɛ nsakrae pii. Adeɛ baako a ɔhui ne sɛ nkwa yɛ akyɛde a Onyankopɔn de ama yɛn, enti ɛsɛ sɛ yɛkyerɛ ho anisɔ. (Dwom 36:9) Ɔhuu sɛ sigaret gu nnipa ho fi, enti ɔgyaa sigaretnom koraa. Ná ɔpɛ sɛ ɔde afotusɛm a ɛwɔ 2 Korintofoɔ 7:1 yi yɛ adwuma: “Momma yɛnhohoro yɛn ho mfiri honam ne honhom mu fĩ nyinaa ho.” Ampa, bere a Joe gyaa sigaretnom no, ɛboaa n’akwahosan. Nanso ɛnyɛ ɛno nko ara; ɛmaa ne sika nso ho tɔɔ no.\nBere a Joe suaa Bible no, ɔbɛhuu sɛ ɛsɛ sɛ yɛyɛ adwuma hwɛ yɛn ho, enti ɔfii ase hwehwɛɛ adwuma. * (1 Tesalonikafoɔ 4:11, 12) Ɔsɛnkafoɔ 2:24 ka sɛ: “Biribi pa bi nni hɔ mma [onipa] sɛ ɔbɛdidi na wanom na wama ne kra ahunu adepa, ne brɛ mu.” Sɛ yɛyere yɛn ho yɛ adwumaden a, yɛn anim ba nyam, na wei ma yɛn ani gye. Bio nso ɛma yɛnya biribi boa ahiafo.—Efesofoɔ 4:28.\nCindi kaa sɛ: “Bere a asafo no mufo huu sɛ Joe ani abere no, wɔgyee no toom, na ebinom nso boaa no maa ne nsa kaa dan ne nneɛma bi a ɛsɛ sɛ aban de ma no.” Joe yeree ne ho na akyiri yi ɔbɔɔ asu bɛyɛɛ Yehowa Danseni. Ɛnnɛ, ɔno ankasa de ne suahu boa afoforo ma wɔhu sɛ ɛhia sɛ wɔsua Bible na wɔnya ɔsoro nyansa.—Mmebusɛm 3:13, 14.\nƆHUU NEA ENTI A YƐTE ASE\nBere a Martín dii mfe 20 no, ɔyɛɛ sɛ ɔbɛhwehwɛ mu ahu nea enti a yɛte ase. Ɔkaa sɛ: “Mesuaa nyansapɛ na mehwehwɛɛ ɔsom ahorow mu, na menom nnubɔne mpo. Na mesusu sɛ wei nyinaa bɛma m’ani agye, nanso ankɔsi hwee.” Martín tenaa California, U.S.A. kakra, na akyiri yi ɔtu kɔɔ Hawaii. Ɔduu hɔ no, na ‘ɛyɛ no sɛ wadu paradise awie.’ Nanso asase no fɛ ansesa hwee. Ɔkaa sɛ: “Na m’adwene nyinaa atu afra ma menhu nea menyɛ me ho. Nea ɛbɛtɔɔ mu koraa ne sɛ na mepɛ sɛ meku me ho.” Saa bere no na ɔsuu dendeenden srɛɛ Onyankopɔn sɛ, “Sɛ wowɔ hɔ ampa a, ɛnneɛ mesrɛ wo ma menhu wo.”\nAfei deɛ, Martín anya anidaso\nBere bi a atwam no, Martín huu sɛ wɔakyerɛw wɔ baabi sɛ “Yehowa Adansefo Ahenni Asa.” Enti ɔyɛɛ n’adwene sɛ ɔbɛkɔ akɔhwɛ nea wɔyɛ wɔ hɔ. Ɔkaa sɛ: “Saa bere no, na magya me ti nwi ne m’abogyesɛ kusuu, na atade a ɛhyɛ me nso, bɛyɛ abosome a ɛwɔ hɔ na mensii. Nanso obiara tee n’anim gyee me fɛw so.” Martín ne Yehowa Adansefo fii ase suaa Bible, na na ɔtwa kwan fi baabi a ɔhyɛ wɔ mpoano hɔ ba kurom bɛsua ade.\nAfei nsɛmmisa a na adan Martín adwendwene no, ɔfii ase nyaa ho mmuae. Wei maa ne koma tɔɔ ne yam na ɔhuu ampa sɛ Yesu asɛm yi yɛ nokware: “Anigyeɛ ne wɔn a wɔnim wɔn honhom mu ahiadeɛ.”—Mateo 5:3.\n“Akyiri yi, na nkurɔfo fɛre me”\nBible mu asɛm a ɛboaa Joe no, ɛno ara na Martín de bɔɔ ne bra, na obiara huu sɛ n’asetena asesa. Martín hwɛɛ sɛ ɔbɛdi ne ho ni, na Yehowa Adansefo boaa no ma ɔnyaa adwuma ne baabi a ɔde ne ti bɛto. Martín kaa sɛ: “Kan no, na wɔfrɛ me adedamfikyiri, nanso akyiri yi, na nkurɔfo fɛre me.”\nMartín san kɔɔ ne kurom Argentina, na ɔbɔɔ asu bɛyɛɛ Yehowa Danseni. Seesei, wayere ne ho reboa nnipa ma wɔahu nea enti a wɔte ase na wɔanya wɔn nsɛmmisa ho mmuae.\nOHIA BƐFI HƆ MA OBIARA ANYA BAABI DE NE TI ATO\nOnyankopɔn asomfo a wɔtenaa ase tete no mu baako ne Yeremia. Bere bi, atamfo bɛto hyɛɛ ɔne ne kuromfo so faa wɔn mu bebree kɔɔ nkoasom mu. Wei maa Yeremia ho hiahia no paa. (Kwadwom 1:3) Ɛwom, Yeremia nyaa ne ti didii mu, nanso ɔhweree ne ho nneɛma nyinaa. Ɔde awerɛhoɔ bɔɔ mpae sɛ: “Kae m’amanehunu ne sɛdeɛ mayɛ adedamfikyi.”—Kwadwom 3:19.\nYeremia huu amane deɛ, nanso wampa abaw. Adɛn ntia? Na ɔnim sɛ Yehowa rennya no saa da. (Yeremia 1:8) Bio nso, na wasua Kyerɛwnsɛm no ahu sɛ bere bi bɛba a, ohia ne amanehunu bɛfi hɔ na anigye ne asomdwoe aba.—Dwom 37:10, 11.\nƐnyɛ nnipa aban na ɛbɛma yɛanya nhyira ahorow yi, na mmom aban papa bi a wɔfrɛ no Onyankopɔn Ahenni. (Daniel 7:13, 14) Yesu Kristo ne Ahenni yi so Hene. Bere a ɔwɔ asase so no, na ɔdwene ahiafo ho paa. (Luka 7:22; 14:13) Enti sɛ ɔdi yɛn so a, “ɔteneneeni bɛyɛ frɔmfrɔm, na . . . asomdwoeɛ bɛbu so. Ɔbɛgye hiani a ɔsu frɛ no, ne mmɔborɔni ne deɛ ɔnni boafoɔ nso. Ɔbɛgye wɔn kra afiri nhyɛsoɔ ne atirimuɔdensɛm mu.”—Dwom 72:7, 12, 14.\n“Wɔbɛsisi adan atena mu.”—Yesaia 65:21\nYesu kaa Onyankopɔn Ahenni no ho nsɛm pii. (Luka 4:43) Ɔkaa mpo sɛ, yɛrebɔ mpae a, yɛnka sɛ: “W’ahennie mmra. W’apɛdeɛ nyɛ hɔ wɔ asase so te sɛ ɔsoro.” (Mateo 6:9, 10) Sɛ Onyankopɔn Ahenni di asase nyinaa so a, sɛn na asetena bɛyɛ? Bible yi n’ani so kakra kyerɛ yɛn. Wo deɛ hwɛ nea Onyankopɔn Ahenni bɛyɛ ama ne manfoɔ:\n“Wɔbɛsisi adan atena mu na wɔayeyɛ bobe nturo adi mu aba. Wɔrensi mma obi mmɛtena mu, na wɔrennua mma obi nni. . . . Wɔn a mayi wɔn no bɛdi wɔn nsa ano adwuma amee.”—Yesaia 65:21, 22.\n“Wɔn mu biara bɛtena ne bobe ne ne borɔdɔma ase, na obiara renyi wɔn hu. Asafo Yehowa no ara anom asɛm nie.”—Mika 4:4.\nSɛ yɛhyia sɔhwɛ a, saa anidaso yi bɛtumi ahyɛ yɛn den ma yɛagyina ano. Seesei mpo, Bible afotusɛm bɛtumi aboa yɛn ma yɛn asetena ayɛ papa, sɛnea aboa Joe, Martín ne nnipa foforo pii no. Nokwasɛm ne sɛ, yɛn Bɔfo Yehowa Nyankopɔn aka sɛ: “Deɛ ɔtie me no deɛ, ɔbɛtena hɔ komm na ne ho adwo no a ɔnsuro mmusuo.” (Mmebusɛm 1:33) Ɛnneɛ, tie Onyankopɔn na nya saa nhyira yi bi!\n^ nky. 6 Akokoakoko, basabasayɛ, anaa ɔtaa atu nnipa pii afi wɔn fie ma wɔakɔbɔ wɔn ho adwaa wɔ mmeae foforo. Wobɛhu wei ho nsɛm wɔ February 8, 2002, Nyan! mu.\n^ nky. 11 Yareɛ anaa onyin nti, ɛyɛ den ma ebinom sɛ wɔbɛyɛ adwuma. Nanso Onyankopɔn ani nnye ho sɛ obi a ɔsi pi si ta bɛbobɔ ne nsa agu ne bo a “ɔmpɛ sɛ ɔyɛ adwuma.”—2 Tesalonikafoɔ 3:10.\nAFOTU A ƐBƐMA YƐATOTO YƐN SIKASƐM YIE\nMma ɛka mmene wo. “Deɛ ɔgye obi hɔ bosea no yɛ akoa ma deɛ ɔbɔ no bosea no.”—Mmebusɛm 22:7.\nMma w’ani mmmere sɛ wobɛnya mfaso bum. “Ogyimfoɔ gye nsɛm nyinaa di, na onitefoɔ hwɛ n’anammɔn yie.”—Mmebusɛm 14:15; 22:26, 27.\nMa w’ani mmere adwuma. “Ɔkwadwofoɔ kɔn dɔ, nanso ne kra nnya hwee. Na nsiyɛfoɔ kra deɛ, ɛbɛdɔ sradeɛ.”—Mmebusɛm 13:4.\nHyɛ wo ho so. ‘Asabofoɔ ne adidifoɔ deɛ, ɛbɛhia wɔn.’—Mmebusɛm 23:21.\nMa w’adwenem nna hɔ. “Mma me ohia anaa ahonyadeɛ.”—Mmebusɛm 30:8, 9.\nBue wo nsam, nyɛ pɛpɛɛ. ‘Ɔyamyɛfoɔ bɛdɔ sradeɛ.’—Mmebusɛm 11:25.


Abɔfo ne Adaemone—Honhom Abɔde Nneyɛe Betumi Aka Wo | Bible Kyerɛkyerɛ\n2 Bible ka abɔfo ho asɛm mpɛn ɔhaha pii. Ma yensusuw wɔn ho nsɛm a wɔaka no kakraa bi ho nhwɛ. Hena na ɔbɔɔ abɔfo? Kolosefo 1:16 ka sɛ: “Wɔnam [Yesu Kristo] so na ɛbɔɔ nneɛma a aka nyinaa wɔ soro ne asase so.” Enti, Yehowa Nyankopɔn nam N’abakan no so na ɔbɔɔ honhom abɔde a wɔfrɛ wɔn abɔfo no nyinaa. Abɔfo dodow ahe na wɔwɔ hɔ? Bible kyerɛ sɛ wɔbɔɔ abɔfo ɔpepehaha pii, na wɔn nyinaa wɔ tumi.—Dwom 103:20. *\n5 Abɔfo baanu boaa ɔtreneeni Lot ne ne mmabea ma wonyaa nkwa wɔ Sodom ne Gomora nkurow bɔne no sɛe mu denam wɔn anim a wodii ma wofii saa beae hɔ no so. (Genesis 19:15, 16) Mfehaha pii akyi no, wɔtow odiyifo Daniel too agyata amoa mu, nanso hwee anyɛ no na ɔkae sɛ: “Me Nyankopɔn asoma ne bɔfo ma wabemuamua agyata no ano.” (Daniel 6:22) Wɔ afeha a edi kan Y.B. mu no, ɔbɔfo bi koyii ɔsomafo Petro fii afiase. (Asomafo Nnwuma 12: 6-11) Afei nso, abɔfo boaa Yesu wɔ n’asase so som adwuma no mfiase. (Marko 1:13) Na aka bere tiaa bi ama Yesu awu no, ɔbɔfo bi baa ne nkyɛn ‘bɛhyɛɛ no den.’ (Luka 22:43) Hwɛ sɛnea ɛbɛyɛ sɛ ɛno yɛɛ awerɛkyekye maa Yesu wɔ n’asetra mmere a na ɛho hia paa no mu!\n6 Ɛnnɛ, abɔfo nyi wɔn ho adi nkyerɛ Onyankopɔn nkurɔfo a wɔwɔ asase so bio. Ɛwom sɛ nnipa nhu Onyankopɔn abɔfo a wɔwɔ tumi no de, nanso wɔkɔ so bɔ Onyankopɔn nkurɔfo ho ban, ne titiriw no, wɔ biribiara a ɛbɛsɛe ɔsom a wɔde ma Onyankopɔn no ho. Bible ka sɛ: “[Yehowa, NW] bɔfo bɔ wɔn a wosuro no ho nsra hyia, na ogye wɔn.” (Dwom 34:7) Dɛn nti na ɛsɛ sɛ saa asɛm yi yɛ awerɛkyekye kɛse ma yɛn? Efisɛ ahonhommɔne a wɔn ho yɛ hu a wɔpɛ sɛ wɔsɛe yɛn wɔ hɔ! Wɔne henanom? Ɛyɛɛ dɛn na abɔfo bi bɛyɛɛ abɔfo bɔne? Ɔkwan bɛn na wɔpɛ sɛ wɔfa so yɛ yɛn bɔne? Nea ɛbɛyɛ na yɛanya mmuae no, ma yensusuw biribi a esii wɔ nnipa asetra mfiase ho kakra nhwɛ.\n10 Adaemone no nam ahonhonsɛmdi so daadaa nnipa. Ahonhonsɛmdi yɛ adaemone a obi ne wɔn di nkitaho tẽẽ anaasɛ ɔfa ɔdebisafo bi so yɛ saa. Bible kasa tia ahonhonsɛmdi, na ɛbɔ yɛn kɔkɔ sɛ yɛntwe yɛn ho mfi biribiara a ahonhonsɛmdi wom ho. (Galatifo 5:19-21) Adaemone no de ahonhonsɛm di dwuma sɛnea mpataayifo de nam hyɛ darewa ano yi mpataa no ara. Mpataayifo de nam ahorow na ɛhyehyɛ darewa ano de kyere mpataa ahorow. Saa ara nso na ahonhommɔne nam ahonhonsɛmdi ahorow so nya nnipa ahorow nyinaa bi so nkɛntɛnso.\n17 Ɔkwan foforo bɛn na na ɛsɛ sɛ Kristofo a wɔwɔ Efeso no fa so? Ná wohia ahobammɔ foforo efisɛ na wɔte kurow a adaemonesɛm ahyɛ mu ma mu. Enti Paulo ka kyerɛɛ wɔn sɛ: “Momfa mpaebɔ ne ɔsrɛ nyinaa mmɔ mpae bere biara wɔ honhom mu.” (Efesofo 6:18) Esiane sɛ yɛn nso yɛte wiase bi a adaemonesɛm ahyɛ mu ma mu nti, Yehowa a yebefi komam abɔ no mpae de ahwehwɛ ahobammɔ no ho hia na ama yɛatumi ako atia ahonhommɔne. Ne saa nti, ɛsɛ sɛ yɛbɔ Yehowa din wɔ yɛn mpaebɔ mu. (Mmebusɛm 18:10, NW) Enti, ɛsɛ sɛ yɛkɔ so bɔ mpae sɛ Onyankopɔn ‘nnye yɛn mfi ɔbɔnefo’ Satan Ɔbonsam “nsam.” (Mateo 6:13) Yehowa betie mpae a ɛte saa a yefi komam bɔ no.—Dwom 145:19.\n^ nky. 2 Adiyisɛm 5:11 ka abɔfo pa ho asɛm sɛ: “Wɔn dodow yɛ ɔpedudu ne mpempem huhaa,” anaa “ɔpepem huhaa.” Enti Bible kyerɛ sɛ wɔbɔɔ abɔfo ɔpepehaha pii.\nShare Share Honhom Abɔde—Sɛnea Wɔn Nneyɛe Ka Yɛn\nbh ti 10 kr. 96-105